Bywyd newydd ar gyfer Ynys Echni wrth i arian CDL gael ei gyhoeddi\nMae prosiect sy'n ceisio ail-ymgysylltu Caerdydd ag Ynys Echni wedi sicrhau arian grant Cam 1 gwerth £1.3m tuag at ddatblygiad arfaethedig yr Ynys.\nMae Cronfa Dreftadaeth y Loteri wedi dyfarnu £152,200 o gyllid cam datblygu i Ynys Echni; Taith Gerdded Trwy Amser - prosiect ar y cyd rhwng Cyngor Caerdydd, RSPB Cymru a Chymdeithas Echni sy'n ceisio rhoi anadl einioes newydd i'r ynys ym Môr Hafren er mwyn cadw ei threftadaeth, diogelu ei bywyd gwyllt cyfoethog a denu mwy o ymwelwyr yno.\nMae Ynys Echni wedi'i drwytho mewn hanes a'r ymwelydd cynharaf yr ynys a wyddys oedd Sant Cadoc yn y 6ed ganrif. Yn ystod y 18eg ganrif, roedd lleoliad yr Ynys yn ei gwneud yn ganolfan ddelfrydol ar gyfer smyglo. Mae'n debyg ei fod yn fwyaf enwog am fod yn safle trosglwyddiad signal di-wifr cyntaf Marconi dros y môr agored ym Mai 1897.\nMae'r prosiect yn cynnwys gwaith adnewyddu helaeth ar yr Orsaf Gorn Niwl Gradd II, sefydlogi adeiladau'r ysbyty colera a'r golchdy rhestredig Gradd II, yn ogystal ag atgyweiriadau i'r crynhoad dŵr Fictoraidd ar yr Ynys. Bwriedir datblygu'r amgylchedd er mwyn gwella cynefinoedd ar gyfer Gwylanod Cefnddu Bychain a phlanhigion morwrol a bydd deunydd dehongli ar y safle hefyd i fynd ag ymwelwyr ar daith drwy hanes yr ynys.\nYn ogystal â'r gwaith ar yr Ynys, mae'r prosiect hefyd yn cynnwys cynlluniau ar gyfer menter i ymgysylltu'n helaeth â'r cyhoedd ar y tir mawr er mwyn hyrwyddo Ynys Echni sy'n cynnwys digwyddiadau, arddangosfa ffotograffig awyr agored, cysylltiadau ag atyniadau lleol a cherflun ar raddfa fawr ar Morglawdd Bae Caerdydd a fydd yn ceisio dod â synau a straeon yr Ynys dros amser i drigolion ac ymwelwyr Caerdydd.\nBydd y prosiect hefyd yn cynnig cyfleoedd i fwy o ysgolion, cymunedau a thwristiaid ymgysylltu neu ymweld â'r ynys gyda mwy o ymgysylltu â gwirfoddolwyr a fydd yn cynnig mwy o gyfleoedd i brofi byw a gweithio ar yr Ynys anhygoel hon.\nY dyfarniad £152,200 yw'r cyntaf o ddau gyfnod cynlluniedig o ariannu i ddatblygu a chyflawni'r prosiect £1.3m, gyda'r potensial o gyfanswm o tua £800,000 o gyllid CDL os yn llwyddiannus yn rownd dau.\nAr y cyd â'r prosiect bydd adfer y lanfa, adeiladwaith hanfodol ar gyfer gwasanaethu a dod ag ymwelwyr i'r ynys, diolch i grant o £385,000 o'r Gronfa Cymunedau Tirlenwi. Mae'r gronfa yn hanfodol i adnewyddu'r trefniadau mynediad yn dilyn dirywiad a difrod gan y tywydd a chyflwr y llanw dros flynyddoedd lawer a bydd yn cefnogi prosiect arfaethedig y CDL.\nDywedodd y Cynghorydd Peter Bradbury, yr Aelod Cabinet dros Ddiwylliant a Hamdden: "Mae hyn yn newyddion gwych i'r Cyngor ac i'n partneriaid yn y gwaith o warchod a datblygu Ynys Echni.\n"Mae Ynys Echni yn atyniad unigryw ac yn un o drysorau cudd ein dinas felly rwy'n falch iawn ein bod wedi llwyddo i ennill cyllid y cyfnod datblygu a fydd yn ein galluogi i gymryd y cam cyntaf i roi bywyd newydd i'r Ynys er mwyn denu pobl leol a ymwelwyr â phrifddinas Cymru.\n"Rydym yn ddiolchgar iawn i Gronfa Dreftadaeth y Loteri, ac wrth gwrs, i bawb sy'n chwarae'r loteri, am y cyllid hwn a fydd yn ein helpu i adnewyddu adeiladau allweddol yr Ynys a gwella'r cynefinoedd naturiol i fywyd gwyllt ar yr Ynys tra'n rhoi cyfle i bobl ddod o hyd i fwy am hanes diddorol y lle."\nDywedodd Richard Bellamy, Pennaeth Cronfa Dreftadaeth y Loteri: "Mae ein treftadaeth naturiol yn adnodd gwerthfawr a, diolch i chwaraewyr y Loteri Genedlaethol, mae grantiau Cronfa Dreftadaeth y Loteri wedi helpu i amddiffyn yr ystod arbennig o dirweddau, cynefinoedd, a rhywogaethau o blanhigion ac anifeiliaid. Mae'n bleser gan Gronfa Dreftadaeth y Loteri gefnogi Ynys Echni: Bydd y project Taith trwy Amser yn ysgogi diddordeb pobl yn y byd naturiol ac yn eu helpu i'w gadw ar gyfer cenedlaethau'r dyfodol."\nDywedodd Katie-Jo Luxton, Cyfarwyddwr RSPB Cymru: "Rydym wrth ein bodd bod y bartneriaeth wedi sicrhau'r grant datblygu hwn. Mae Ynys Echni yn cynnig cyfle unigryw i brofi bywyd gwyllt a threftadaeth yr ynys ar garreg drws ein prifddinas, sydd wedi'i gosod o fewn Moryd yr Hafren sy'n bwysig yn rhyngwladol. Rydym yn edrych ymlaen at weithio gyda'n partneriaid yn ystod y cyfnod datblygu."\nDywedodd Bridget Box, Ysgrifennydd Cymdeithas Ynys Echni: "Mae hwn yn newyddion ardderchog! Hoffem ddiolch i bawb a weithiodd mor galed i sicrhau'r cyllid hanfodol hwn. Mae dyfodol agos yr ynys gyda'i hanes a chynefinoedd unigryw yn ddiogel ac mae Cymdeithas Ynys Echni yn edrych ymlaen at gydweithio â'n partneriaid yn y Cyngor a RSPB i barhau â'r gwaith cadwraeth a chynnal a chadw pwysig, yn ogystal â gwneud yr ynys yn atyniad ymwelwyr o'r radd flaenaf.


Cyngor Teithio ar gyfer gêm Cymru v Lloegr | POBL CAERDYDD | #PoblCaerdydd\nCyngor Teithio ar gyfer gêm Cymru v Lloegr\nDatganiad gan Cyngor Caerdydd:\nGyda’r holl docynnau yn Stadiwm y Principality wedi eu gwerthu ar gyfer gêm Cymru v Lloegr ym mhencampwriaeth y Chwe Gwlad ddydd Sadwrn, bydd yr holl ffyrdd yng Nghanol y Ddinas yn cau yn gyfan gwbl o 15:00 tan 20:00 er mwyn hwyluso’r digwyddiad.\nO ystyried nifer y bobl a fydd yn dod i’r stadiwm i wylio’r gêm, cynghorir pawb i gyrraedd Caerdydd ac i fynd i’r stadiwm cyn gynted â phosibl, ac os ydych yn dod â bag, disgwyliwch broses chwilio. Cynghorir cefnogwyr sydd â thocynnau i fynedfeydd 6 a 7 fod system rwystrau newydd ar waith sy’n cael ei dreialu er mwyn gwella llif y dorf y tu mewn i’r lleoliad.\nMae Heddlu De Cymru wedi cyhoeddi’n ddiweddar y bydd mwy o heddlu yn gweithio o amgylch y Stadiwm a’r hybiau trafnidiaeth yn ystod Pencampwriaeth y 6 Gwlad – nad yw’n ymateb i unrhyw fygythiad diogelwch penodol ond sy’n adlewyrchu’r hinsawdd fyd-eang sydd ar hyn o bryd.\nMae’r holl amseroedd cau ffyrdd isod yn amcanion a chyhoeddir yr amseroedd diweddara’n fyw drwy @cyngorcaerdydd cyn ac wedi’r gêm.\nMae gwybodaeth gan bob un o’r darparwyr trafnidiaeth gyhoeddus yn y briff hwn.\nMae Trenau Arriva Cymru yn cynghori eu holl gwsmeriaid y bydd y rhwydwaith rheilffyrdd yn hynod brysur. Mae’r cwmni wedi cynghori y dylid cynllunio i deithio dair awr cyn y gic gyntaf ac wedi’r gêm i edrych ar y system giwio fydd ar waith yng Ngorsaf Ganolog Caerdydd – http://bit.ly/2kKachZ – fel eich bod yn gwybod sut i gyrraedd adref. Bydd gwasanaethau cyfyngedig o Orsaf Ganolog Caerdydd wedi 9.30pm.\nBydd y ffyrdd canlynol yng Nghanol y Ddinas ar gau’n gyfan gwbl o 3.00pm tan 8.00pm:\nHeol Ddwyreiniol y Bont-faen o’r gyffordd â Heol y Gadeirlan at y gyffordd â Heol y Porth.\nTudor Street o’r gyffordd â Clare Road at y gyffordd â Stryd Wood (caniateir mynediad i breswylwyr a masnachwyr ar hyd Fitzhamon Embankment).\nPlantagenet Street a Beauchamp Street o’r cyffyrdd â Despenser Place at y cyffyrdd â Tudor Street (caniateir mynediad i breswylwyr a masnachwyr).\nHeol Penarth o’r gyffordd â Heol Saunders i’r fynedfa sy’n arwain at gefn Gorsaf Drenau Caerdydd Canolog.\nBydd Gerddi Sophia ar agor ar gyfer parcio yn ystod y dydd a rhoddir llefydd ar sail y cyntaf i’r felin. Rheolir mynediad i’r Ganolfan Ddinesig, gyda mynediad i barcio ar gyfer y gêm, llwytho a mynd i feysydd parcio preifat yn unig. Bydd hyn yn amharu ar Rodfa’r Brenin Edward VII, Rhodfa’r Amgueddfa, Heol Neuadd y Ddinas, Heol y Coleg a Heol Gerddi’r Orsedd.\nHoffai’r Awdurdodau i chi wybod, os bydd unrhyw bryderon diogelwch mewn perthynas â’r system giwio yng Ngorsaf Drenau Caerdydd Canolog, bydd Stryd Wood, Heol y Porth, Heol y Parc, Stryd Havelock, Heol Eglwys Fair, Heol Penarth, Heol Saunders a Heol y Tollty yn aros ar gau tan i’r materion gael eu datrys.\nEfallai y bydd y rheiny sy’n byw yn lleol yng Nghaerdydd yn dymuno beicio neu gerdded. Mae ymchwil yn dangos i ni fod 52% o’r teithiau car sy’n cael eu gwneud ym Mhrifddinas Cymru yn llai na 5km o hyd. Mae hwn yn bellter y gellir ei feicio’n gyfforddus mewn 20 munud. Rydym hefyd yn gwybod yr hoffai 28% o drigolion Caerdydd nad ydynt yn beicio i’r gwaith ar hyn o bryd wneud hynny. Pan fo tagfeydd ar y ffyrdd mae hyn yn gwneud beicio yn opsiwn gwell fyth – byddai teithio ar feic yn gynt na’r car yn ystod yr oriau brig.\nBydd gorsaf Heol y Frenhines yn cau am 6.15pm a bydd gwasanaethau cyfyngedig o Orsaf Ganolog Caerdydd wedi 9.30pm. Cynghorir yr holl gwsmeriaid i brynu tocyn (tocyn dychwelyd os oes angen hynny) o’r swyddfa/peiriant tocynnau agosaf neu oddi ar ap Trenau Arriva Cymru cyn i chi fynd ar y trên. Bydd Timau Amddiffyn refeniw ar waith yn ystod y digwyddiad hwn. Fel gyda phob digwyddiad mawr yng Nghaerdydd, cynghorir cwsmeriaid i gynllunio ymlaen llaw – https://www.arrivatrainswales.co.uk/events/\nParcio a Theithio’r Digwyddiad – Stadiwm Dinas Caerdydd\nMae Parcio a Theithio’r Digwyddiad ar gyfer Cymru v Lloegr yn Stadiwm Dinas Caerdydd.\nCost – £10 i’w dalu ar y diwrnod mewn arian parod yn unig neu £8 os byddwch yn rhag-archebu trwy – https://www.parkjockey.com/homes/event\nCyrraedd – Gadewch yr M4 wrth gyffordd 33\nParcio ar y Dydd\nBydd parcio ar y dydd ar gael yng Ngerddi Sophia a’r gost fydd £15 mewn arian parod ar y dydd. Does dim rhag-archebu ar gael.\nMae’r maes parcio yn agor am 8.00am ac yn cau am 12 hanner nos. I gyrraedd Gerddi Sophia gadewch yr M4 wrth gyffordd 32\nMae parcio hefyd ar gael yn y Ganolfan Ddinesig Cost – £15 i’w dalu ar y diwrnod mewn arian parod neu £12 os byddwch yn rhag-archebu – https://www.parkjockey.com/homes/event\nParcio i Fysus\nMae parcio i fysus ar gael yn y Ganolfan Ddinesig a’r gost yw £20 i bob bws, i’w dalu ar y diwrnod. Does dim rhag-archebu ar gael.\nCaiff bysus eu dargyfeirio allan o safleoedd bysus canol y ddinas. Caiff bysus wedi eu dadleoli o safleoedd lle mae’r ffyrdd ar gau eu hail-leoli naill ai i Ffordd Churchill ar gyfer y Dwyrain, Heol y Brodyr Llwydion ar gyfer y Gogledd neu Tudor Street ar gyfer y Gorllewin. Ewch i’r gweithredwyr bws amrywiol ar gyfer newidiadau i’w gwasanaethau:\nAr gyfer gwasanaethau Bws Caerdydd, ewch i www.cardiffbus.co.uk\nAr gyfer Gwasanaethau Teithio New Adventure, ewch i https://www.natgroup.co.uk/\nAr gyfer Gwasanaethau Stagecoach, ewch i www.stagecoachbus.com;\nParcio i siopwyr – Dylai siopwyr fanteisio ar y safleoedd Parcio a Theithio dynodedig ym Mhentwyn neu Neuadd y Sir.\nMae meysydd parcio ar gael yng nghanol y ddinas hefyd:\nNational Express – Bydd bysus National Express yn defnyddio Gerddi Sophia fel yr arfer.\nTacsis – Bydd safle tacsis Heol Eglwys Fair (y tu allan i House of Fraser) ar gau o 3:30pm ac yn ail-agor wedi 8.30pm.\nNi effeithir ar Safle Tacsis Lôn y Felin a bydd ar agor trwy gydol y dydd a’r nos.


Apêl i chwilio am bysgod prin yn afonydd Cymru – Golwg360\n14 Mehefin 2018 am 15:18\nMae Cyfoeth Naturiol Cymru yn apelio ar y cyhoedd i chwilio afonydd Cymru er mwyn darganfod dau fath o bysgod prin.\nYn ôl y corff amgylcheddol, mae miloedd o wyau herlod a gwangod wedi eu darganfod mewn tair afon yn ne Cymru yn ddiweddar, sef afon Gwy, Wysg a Thywi.\nOnd maen nhw hefyd yn awyddus i wybod os yw’r pysgod ar gael mewn afonydd eraill, yn enwedig yng ngogledd Cymru.\nMae’r ddau fath o bysgodyn yn rhai sydd dan fygythiad yng ngwledydd Prydain ac yn Ewrop, ond does dim cymaint o fygythiad iddo yng Nghymru.\nHerlod a gwangod\nMae’r herlyn a’r wangen yn treulio’r rhan fwyaf o’u bywydau yn y môr, ond yn mentro i afonydd yn ystod yr adeg hon o’r flwyddyn er mwyn dodwy eu wyau.\nAr ôl silio, mae nifer o’r pysgod bychain yn marw, ond mae pob pysgodyn benywaidd yn cynhyrchu miloedd o wyau yr un.\n“Chwiliwch amdanyn nhw gyda’r nos yn rhannau canol ac isaf afonydd, lle y gallwch eu gweld yn nofio o amgylch ei gilydd mewn cylchoedd,” meddai llefarydd ar ran Cyfoeth Naturiol Cymru.


Nawr gallwch chi gael BOOMs UE gostyngedig ar Amazon! | Rwy'n dod o mac\nOs oes gennych ddiddordeb ym myd y siaradwyr cludadwy, mae'n eithaf tebygol eich bod chi'n adnabod y cwmni Ultimate Ears, sy'n fwy adnabyddus gan UE, gan ei fod yn berchen ar siaradwyr cludadwy diddorol sydd hyd yn oed yn cael eu gwerthu gan Apple ei hun trwy ei siop ar-lein ac yn siopau corfforol, rhywbeth sydd fwyaf diddorol.\nNawr, y gwir yw er nad yw eu prisiau'n rhy uchel, nid ydyn nhw mor isel ag yr hoffai llawer, ac am yr un rheswm mae gennym ni newyddion da i bawb sy'n ystyried prynu un, ac mae hynny ar hyn o bryd ac yn gyfiawn am ychydig mwy o oriau ar gael gyda gostyngiadau trwy siop ar-lein Amazon yn Sbaen.\nNawr gallwch gael siaradwyr gostyngedig UE BOOM ac UE MEGABOOM ar Amazon\nFel yr oeddem yn ei ddweud, yn yr achos hwn, os oeddech chi'n chwilio am siaradwyr cludadwy gyda phris da a rhai nodweddion diddorol iawn, mae gennych chi nhw ar gael trwy Amazon Y UE BOOM 3 a'r UE MEGABOOM 3 gyda gostyngiadau eithaf trawiadol.\nAc, mae'r siaradwyr hyn yn sefyll allan er enghraifft yn eu dyluniad, oherwydd dyma'r mwyaf trawiadol, ers yn ychwanegol Mae llu o liwiau ar gael i weddu i chwaeth pob un, ac mae hyd yn oed mwy o fersiynau i weddu i chwaeth pawb, er enghraifft mae yna hefyd UE WONDERBOOM, y mae rydym eisoes wedi siarad â chi.\nY naill ffordd neu'r llall, mae'r gostyngiad yn ei wneud Dim ond 99 ewro yw BOOM UE yn ei holl amrywiaethau lliw, rhywbeth sy'n ddiddorol o ystyried ei fod wedi costio 149 ewro heb yr hyrwyddiad. Yn y cyfamser, y fersiwn ychydig yn fwy datblygedig, y UE MEGABOOM, yn gostwng o 199 ewro i 139 ewro, hefyd yn cadw pris diddorol iawn.\nGallwch wirio'r modelau, y lliwiau a'r prisiau a gynigir o'r ddolen hon.\nLlwybr llawn i'r erthygl: Rwy'n dod o mac » Cyfrifiaduron Mac » ategolion » Chwilio am siaradwr cludadwy? Nawr mae gennych chi ychydig o UE BOOM ar werth yn Amazon!\nGwybod yr IP o gysylltiad Rhyngrwyd a'r rhwydwaith lleol gydag un clic


Datganiad Ysgrifenedig: Cyhoeddi Rhifyn 10 Polisi Cynllunio Cymru (5 Rhagfyr 2018) | LLYW.CYMRU\nDatganiad Ysgrifenedig: Cyhoeddi Rhifyn 10 Polisi Cynllunio Cymru\nMae Rhifyn 10 o Bolisi Cynllunio Cymru, sy'n cael ei gyhoeddi heddiw, yn rhoi lle canolog i'r syniad o greu lleoedd o fewn polisi cynllunio cenedlaethol. Diben hyn yw sicrhau bod penderfyniadau cynllunio'n ystyried pob agwedd ar lesiant ac yn sicrhau datblygiadau newydd sy'n gynaliadwy ac sy'n diwallu anghenion pawb.\nMae Polisi Cynllunio Cymru wedi'i ddiwygio'n sylweddol er mwyn adlewyrchu Deddf Llesiant Cenedlaethau’r Dyfodol. Mae'r 7 nod llesiant a'r 5 dull o weithio yn creu cysylltiadau drwy'r ddogfen ac mae'r ddogfen ei hun bellach yn canolbwyntio ar 4 thema (Dewisiadau Strategol a Gofodol; Lleoedd Actif a Chymdeithasol; Lleoedd Cynhyrchiol a Mentrus a Lleoedd Unigryw a Naturiol). Mae'r rhain, gyda'i gilydd, yn hyrwyddo'r syniad o greu lleoedd er mwyn cyflawni lleoedd cynaliadwy.\nMae cynnwys Polisi Cynllunio Cymru o ran polisïau wedi ei ddiweddaru er mwyn cyflawni amcanion ehangach Llywodraeth Cymru. Caiff ein hymrwymiad i ddatgarboneiddio ei nodi'n glir ym Mholisi Cynllunio Cymru, a hynny drwy ddefnyddio'r system gynllunio i hyrwyddo cerdded a beicio a thrwy gyflwyno hierarchiaeth ynni. Y nod yw hyrwyddo'r gwaith o gynhyrchu ynni gan sicrhau bod cyn lleied â phosibl o danwyddau ffosil yn cael eu hechdynnu (gan gynnwys ffracio).\nYnghlwm i’r gwaith hwn, rwyf hefyd wedi cyhoeddi Cyfarwyddyd Hysbysu, sy'n golygu bod yn rhaid i Awdurdodau Cynllunio Lleol hysbysu Llywodraeth Cymru os ydynt yn bwriadu cymeradwyo ceisiadau ar gyfer datblygiadau glo a phetroliwm newydd. Mae Polisi Cynllunio Cymru'n gosod y fframwaith polisi a chaiff y ceisiadau hyn eu hystyried yn unol ag ef.\nMae cyhoeddi Polisi Cynllunio Cymru'n gam bach ond pwysig tuag at sefydlu'r egwyddor o greu lleoedd. Mae gan Lywodraeth Cymru, Awdurdodau Cynllunio Lleol, datblygwyr a rhanddeiliaid eraill oll swyddogaeth o safbwynt sicrhau bod yr egwyddor hon yn cael ei gweithredu. Gallwn oll gyfrannu at y gwaith o gyflawni datblygiadau o'r radd flaenaf sy'n cyfoethogi bywydau. Bydd gofyn i gynllunwyr bellach greu gwell lleoedd yn hytrach na rheoleiddio cynigion pobl eraill.\nMae fy swyddogion wrthi'n ystyried sut y gallwn gydweithio â'r sector er mwyn rhoi'r newid hwn ar waith. Byddwn yn mynd ati'n drylwyr i sicrhau bod egwyddorion Polisi Cynllunio Cymru yn cael eu rhoi ar waith. Fel rhan o hyn byddwn yn ystyried sut y dylem ymyrryd mewn perthynas â'r cynlluniau hynny nad ydynt yn dangos yn glir eu bod yn gweithredu'r egwyddorion sydd ynghlwm wrth greu lleoedd.\nHoffwn i Bolisi Cynllunio Cymru sbarduno newid o fewn y proffesiwn cynllunio yng Nghymru. Gan fod llawer o Awdurdodau Cynllunio Lleol wrthi'n adolygu eu Cynlluniau Datblygu Lleol dyma'r amser delfrydol i gyflwyno'r newid hwn. Yn sicr bydd gofyn i bolisïau cynllunio lleol newydd adlewyrchu'r egwyddor o greu lleoedd. Ni ddylai cyhoeddi Polisi Cynllunio Cymru achosi oedi o safbwynt cyflwyno Cynlluniau Datblygu Lleol diwygiedig.


2 Cronicl 31 (BCN) - Bible Society\n2 Cronicl 31 BCN\n1Pan ddaeth hyn i ben, aeth yr holl Israeliaid oedd yn bresennol allan i ddinasoedd Jwda i ddryllio'r colofnau, torri'r prennau Asera, a distrywio'r uchelfeydd a'r allorau trwy holl Jwda, Benjamin, Effraim a Manasse. Ar ôl eu difa'n llwyr dychwelodd yr holl Israeliaid i'w dinasoedd, pob un i'w gartref ei hun.\n2Trefnodd Heseceia yr offeiriaid a'r Lefiaid yn ddosbarthiadau ar gyfer eu gwasanaeth; yr oedd pob offeiriad a Lefiad yn gyfrifol am y poethoffrwm a'r heddoffrymau, ac yr oeddent i weini a rhoi diolch a moliannu ym mhyrth gwersylloedd yr ARGLWYDD. 3Cyfrannodd y brenin o'i olud ei hun tuag at y poethoffrymau, sef at boethoffrymau'r bore a'r hwyr a phoethoffrymau'r Sabothau, y newydd-loerau a'r gwyliau penodedig, fel y mae'n ysgrifenedig yng nghyfraith yr ARGLWYDD. 4Gorchmynnodd i'r bobl oedd yn byw yn Jerwsalem roi i'r offeiriaid a'r Lefiaid eu cyfran, er mwyn iddynt gadw cyfraith yr ARGLWYDD yn well. 5Pan gyhoeddwyd hyn, daeth yr Israeliaid â llawer o flaenffrwyth ŷd, gwin, olew, mêl a holl gnwd y maes; daethant â degwm llawn o bopeth. 6Daeth pobl Israel a Jwda oedd yn byw yn ninasoedd Jwda â degwm o wartheg a defaid, ac o'r pethau cysegredig a gysegrwyd i'r ARGLWYDD eu Duw, a'u gosod yn bentyrrau. 7Dechreusant godi'r pentyrrau yn y trydydd mis, a'u gorffen yn y seithfed mis. 8Pan ddaeth Heseceia a'i swyddogion a gweld y pentyrrau, bendithiasant yr ARGLWYDD a'i bobl Israel. 9Pan ofynnodd Heseceia i'r offeiriaid a'r Lefiaid ynglŷn â'r pentyrrau, 10dywedodd Asareia yr archoffeiriad o dŷ Sadoc wrtho, “Er pan ddechreuodd y bobl ddod â chyfraniadau i dŷ'r ARGLWYDD, bwytasom a chawsom ein digoni, ac y mae llawer yn weddill, oherwydd bendithiodd yr ARGLWYDD ei bobl; dyna pam y mae cymaint ar ôl fel hyn.”\n11Gorchmynnodd Heseceia baratoi ystordai yn nhŷ'r ARGLWYDD; gwnaethant felly, 12a daeth y bobl â'r blaenffrwyth, y degwm a'r pethau cysegredig i mewn yn ffyddlon. Y pennaeth oedd Conaneia y Lefiad, a'i frawd Simei oedd y nesaf ato. 13Yn ôl gorchymyn y Brenin Heseceia ac Asareia pennaeth tŷ Dduw, yr oedd Conaneia a'i frawd Simei yn cael eu cynorthwyo gan oruchwylwyr, sef Jehiel, Ahaseia, Nahath, Asahel, Jerimoth, Josabad, Eliel, Ismachëa, Mahath a Benaia. 14Core fab Imna y Lefiad, y porthor wrth borth y dwyrain, oedd yn gofalu am yr offrymau gwirfoddol i Dduw, ac yn dosbarthu'r cyfraniadau a wnaed i'r ARGLWYDD a'r offrymau mwyaf sanctaidd. 15Yr oedd Eden, Miniamin, Jesua, Semaia, Amareia a Sechaneia yn ei gynorthwyo yn ninasoedd yr offeiriaid i rannu'n deg i'w brodyr, yn fach a mawr, fesul dosbarth. 16Yn ychwanegol, rhoddwyd ar y rhestr bob gwryw tair oed a throsodd a oedd yn dod yn ei dro i dŷ'r ARGLWYDD i wasanaethu trwy gadw dyletswyddau yn ôl eu dosbarthiadau. 17Rhoddwyd ar y rhestr hefyd yr offeiriaid, yn ôl eu teuluoedd, a'r Lefiaid oedd yn ugain oed a throsodd, yn ôl eu dyletswyddau a'u dosbarthiadau. 18Rhoddwyd hwy ar y rhestr gyda'u holl blant, gwragedd, meibion a merched, y cwmni i gyd, am iddynt ymgysegru'n ffyddlon. 19Ar gyfer meibion Aaron, yr offeiriaid, a oedd yn byw yng nghytir eu dinasoedd, penodwyd dynion ym mhob dinas i roi cyfraniadau i bob gwryw yn eu plith ac i bob un o'r Lefiaid oedd ar y rhestr.\n20Dyma a wnaeth Heseceia trwy holl Jwda; gwnaeth yr hyn oedd dda, uniawn a ffyddlon gerbron yr ARGLWYDD ei Dduw. 21Pa beth bynnag a wnâi i geisio ei Dduw yng ngwasanaeth tŷ Dduw, yn ôl gofynion y gyfraith a'r gorchmynion, fe'i gwnâi â'i holl galon, a llwyddo.


UAL Art and Design (Extended Diploma) Level 3 - Coleg Gwent\nUAL Celf a Dylunio (Diploma Estynedig) Lefel 3\nO leiaf 5 TGAU gradd C neu uwch, gan gynnwys Celf/Pwnc Creadigol a naill ai Mathemateg/Rhifedd neu Gymraeg Iaith Gyntaf/Saesneg, neu radd Teilyngdod mewn cymhwyster Diploma Lefel 2 priodol gyda TGAU yn cynnwys naill ai Mathemateg/Rhifedd neu Gymraeg Iaith Gyntaf/Saesneg.\nWedi ei gymeradwyo gan Brifysgol y Celfyddydau Llundain (UAL), mae'r cwrs 2 flynedd newydd ac arloesol hwn yn eich helpu i ddysgu beth sy'n eich diddori chi fwyaf ym maes celf a dylunio a datblygu rhai o'r sgiliau sylfaenol sy'n sail i'r disgyblaethau creadigol. Bydd yn eich annog i gyfathrebu'n weledol, meddwl yn gysyniadol a datblygu technegau datrys problemau ac ymarferol.\n...ydych eisiau archwilio meysydd gwahanol o fewn celf a dylunio\n...ydych eisiau ymestyn eich gallu i feddwl yn gysyniadol ac i gyfathrebu'n weledol\n...ydych eisiau gyrfa yn y diwydiannau creadigol, fel ffasiwn, celf gain, dylunio neu ffotograffiaeth\nMae'r cwrs yn mynd i'r afael ag arbenigeddau creadigol gyda phrosiectau cyffrous wedi eu cynllunio i adlewyrchu profiad diwydiant. Byddwch yn cael mynediad at weithdai a stiwdios dylunio gyda'r holl gyfleusterau proffesiynol, ac yn dysgu drwy arbrofi gan ddefnyddio ystod eang o brosesau 2D, 3D a digidol. Bydd prosiectau yn eich helpu i ennill dealltwriaeth gyd-destunol o gelf a dylunio, a'ch cefnogi i wneud a mynegi eich taith bersonol a dehongliadau. Bydd gan eich tiwtoriaid sgiliau, gwybodaeth a phrofiad helaeth o ymarfer diwydiannol ac addysg o fewn y celfyddydau creadigol, a, drwy gydol y flwyddyn, byddwch yn cael eich annog i ddatblygu cysylltiadau a diddordebau personol. Yn ystod tymor 3, byddwch yn ymgymryd â phrosiect y byddwch yn ei ddechrau eich hun ichi adnabod maes diddordeb mwy arbenigol, megis ffasiwn a thecstilau, celf gain, dylunio 3D, ffotograffiaeth neu TG. Byddwch yn cael eich asesu ar eich gwaith cwrs, yn y pen draw yn cyrraedd Lefel 3 Celf a Dylunio, yn ogystal â chymwysterau cynorthwyol priodol i ymestyn eich sgiliau, gweithgareddau sgiliau a Saesneg a Mathemateg.\nMae angen i chi fod ag o leiaf 5 TGAU Gradd C neu uwch, gan gynnwys Celf ac un ai Mathemateg/Rhifedd neu Gymraeg Iaith Gyntaf/Saesneg, neu gymhwyster Diploma Lefel 2 priodol ar radd Teilyngdod gyda TGAU Gradd C neu uwch mewn un ai Mathemateg/Rhifedd neu Gymraeg Iaith Gyntaf/Saesneg. Mae ymrwymiad llawn i bresenoldeb yn angenrheidiol, yn ogystal â brwdfrydedd tuag at y pwnc, y gallu i gymell eich hun, gallu creadigol a dyhead i lwyddo.\nWedi i chi gwblhau'r diploma un flwyddyn, gallwch symud ymlaen i'r ail flwyddyn (Estynedig), lle gallwch ganolbwyntio ar arbenigedd o'ch dewis, yn ogystal â gweithio ar draws y cyfryngau a gweithdai a fydd yn eich galluogi i ddewis eich llwybr gyfra creadigol. Wedi ichi gwblhau'r ail flwyddyn, gallwch symud ymlaen at Addysg Uwch, gan gynnwys ein llu o gyrsiau ar lefel Gradd Sylfaen a HND (Uwch Ddiploma Cenedlaethol) mewn Ffasiwn a Thecstilau, Darlunio a Ffotograffiaeth. Rydym hefyd yn arwain drwy broses ymgeisio UCAS i wneud cais am ystod eang o raglenni gradd o fewn y celfyddydau creadigol.\nRydym yn eich croesawu i nosweithiau agored a sesiynau blasu (gweler y wefan ar gyfer dyddiadau cyfredol), i brofi gweithdai creadigol ac ymweld â'n hamgylchedd creadigol gyda'r holl gyfleusterau\nBle alla i astudio UAL Celf a Dylunio (Diploma Estynedig) Lefel 3?


£100,000 o iawndal i rieni Luke Jenkins - BBC Cymru Fyw\n£100,000 o iawndal i rieni Luke Jenkins\nImage caption Bu farw Luke Jenkins yn dilyn llawdriniaeth ar ei galon\nMae rhieni bachgen saith oed fu farw yn dilyn llawdriniaeth ar y galon wedi cael iawndal o £100,000 gan yr ymddiriedolaeth oedd yn gyfrifiol am ei ofal.\nBu farw Luke Jenkins o Gasnewydd o ataliad ar y galon bum mlynedd yn ôl, ar ôl iddo gael triniaeth am gyflwr cymhleth ar y galon mewn ysbyty ym Mryste.\nMae'r BBC wedi gweld adroddiad gan Ombwdsmon Gwasanaeth Iechyd Lloegr sy'n dweud fod yna "gyfleoedd wedi eu colli yn ei ofal".\nDywedodd yr ysbyty eu bod yn derbyn fod yna "feithiannau o ran yr ofal a'r driniaeth".\nMae tri phlentyn arall rhieni Luke, Faye Valentine a Stephen Jenkins, hefyd wedi cael iawndal o £24,000 i'w rannu rhyngddyn nhw.\nCafodd y teulu wybod manylion y setliad mewn gwrandawiad yn yr Uchel Lys yn Llundain ddydd Mercher.\nImage caption Fe gododd Faye Valentine a Stephen Jenkins eu pryderon am gyflwr Luke gyda meddygon a nyrsys\nYn dilyn ei lawdriniaeth yn Ysbyty Plant Bryste yn 2012, cafodd Luke ei symud o uned gofal dwys i ward 32.\nDechreuodd ei frest waedu a chafodd lawdriniaeth bellach, ond cafodd ei roi'n ôl yn y ward yn hytrach na'r uned gofal dwys.\nDaeth yr Ombwdsmon i'r casgliad fod staff wedi camarwain rhieni Luke, Faye Valentine a Stephen Jenkins, am y math o ofal oedd ward 32 yn ei gynnig.\nAr y pryd, doedd gan yr ysbyty ddim gwelyau gofal dwys pediatrig.\nMae'r adroddiad hefyd yn nodi fod meddygon a nyrsys wedi methu â gweld fod cyflwr Luke yn gwaethygu.\nSerch hynny, fedrai'r Ombwdsmon ddim a dod o hyd i gysylltiad rhwng y methiannau yng ngofal Luke a'i farwolaeth.\nDywedodd Faye Valentine ei bod wedi dweud wrth y doctoriaid nad oedd Luke yn iawn: "Roedd e'n welw iawn, roedd yn colli llawer o waed. Roedden nhw'n dweud wrthyn ni ei fod yn normal a'n bod ni'n poeni gormod.\n"O edrych yn ôl nawr, roedden ni'n iawn, a phetaen nhw wedi gwrando arnon ni a'i anfon yn ôl i'r uned gofal dwys, fe fyddai yma nawr."\nDywedodd Robert Woolley, Prif Weithredwr Ymddiriedolaeth Iechyd Prifysgol Bryste: "Gallwn gadarnhau ein bod wedi cytuno ar setliad ariannol i deulu Luke Jenkins, a fu farw yn dilyn llawdriniaeth ar y galon yn Ysbyty Plant Bryste yn 2012.\n"Mae gofal Luke wedi bod yn destun sawl arolwg annibynnol ac arbenigol... ac does yr un wedi dod i'r casgliad ein bod ni'n gyfrifol am ei farwolaeth.\n"Serch hynny, rydym yn derbyn yn llwyr fod methiannau yn y gofal a'r driniaeth gafodd e, ac rydym hefyd yn derbyn, yn dilyn ei farwolaeth, ein bod wedi ychwanegu at boen a galar ei deulu drwy roi'r wybodaeth anghywir ac anghyflawn wrth ymateb i'w cwyn.\nYchwanegodd: "Mae'n wir ddrwg gyda ni am bopeth wnaethon ni'n anghywir".


Gêm Spider Cyfeillgar Ar-lein. Chwarae am ddim\nGêm Spider Cyfeillgar\nChwaraewch y gêm Spider Cyfeillgar Ar-lein:\nGêm Disgrifiad Spider Cyfeillgar\nByddwch yn cymryd rhan yn yr helfa y mwyaf peryglus yn y byd. Byddwch yn hela y pryfed cop mutant mawr. Os byddwch yn gwneud rhywbeth o'i le - ddifethir ar unwaith. Mae'n rhaid i chi weithredu'n gyflym iawn ac i beidio â gadael i mewn, os ydynt yn cyffwrdd i chi - byddwch yn marw. Ac mae angen bod ag ofn mawr a bach, ni fydd gennych amser i feddwl. Ewch amdani! . Chwaraewch y gêm Spider Cyfeillgar ar-lein.\nNodweddion technegol y gêm Spider Cyfeillgar\nGêm Spider Cyfeillgar Ychwanegodd: 12.09.2013\nGemau fel y gêm Spider Cyfeillgar\nMae'r Dyfarnwr Streiciau Yn ôl Ymosodiad y Streakers\nLawrlwytho gêm Spider Cyfeillgar\nEmbed y gêm Spider Cyfeillgar ar eich gwefan:\nI fewnosod y gêm Spider Cyfeillgar ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Spider Cyfeillgar , copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Spider Cyfeillgar , hefyd yn chwarae yn y gêm:


Yn ysbryd y ffotograffydd August Sander, nod Jona Frank yw dogfennu byd, bywyd a chymdeithas yr ysgol uwchradd gyhoeddus Americanaidd gan ganolbwyntio ar brofiadau cymdeithasol llencyndod. Dros gyfnod o dair blynedd bu Frank yn ymweld ag ysgolion uwchradd ledled yr Unol Daleithiau gan gofnodi a dyrannu'r ystrydebau, y personolaethau, y carfannau a'r cliciau sy'n blaguro yn ystod blynyddoedd ysgol uwchradd. Cyfres o bortreadau lliw yw High School; portreadau pefriog a dadlennol sydd hefyd yn dal cynnwrf ansicrwydd llencyndod a'r ysfa i arbrofi a chwarae rolau amrywiol wrth geisio ffeindio lle i berthyn yn y tirlun cymdeithasol. Mae yma amrywiaeth o 'wisgoedd' – o'r codwyr hwyl i'r aelod clwb gwyddbwyll i'r ffan X-Files – pob un yn gobeithio neu'n ceisio dangos neu fynegi rhywbeth amdanynt eu hunain. Maent yn ficrocosm o gymdeithas 'y byd mawr' tu hwnt i lencyndod ysgol uwchradd. Mae ffotograffau Jona Frank yn tystio i'r broses o estyn am hunaniaeth ac unigolyddiaeth a'r frwydr yn erbyn cydymffurfiaeth.\nCawn gyferbyniad llwyr i High School yn Right, lle gwelwn bortreadau o bobl ifanc o Patrick Henry College yn Virginia – ysgol breifat Weriniaethol Gristnogol bybyr. Mae bron pob un o'r disgyblion hyn naill ai'n rhan o gynlluniau profiad gwaith gyda gwleidyddion Gweriniaethol neu'n aelodau o bwyllgorau ymchwil ceidwadol.\n10am - 10.30pm Llun - Sul


Gallwch weld cyflawniadau nodau myfyrwyr â dangosfyrddau.\nGall graddau fod yn gamarweiniol. Gall aseiniad neu brawf fesur faint mae myfyrwyr wedi ei ddysgu am bynciau lluosog, ond caiff ei fesur fel arfer gydag un radd. I helpu i fesur a dangos gwybodaeth myfyriwr mewn pynciau cymhleth, gallwch greu nodau cwrs. Mae nodau’n gysyniadau penodol a mesuradwy y dylai myfyrwyr ymdrechu i’w cyflawni wrth iddynt gwblhau gwaith cwrs.\nGall y Dangosfwrdd Perfformiad Nod eich helpu i ddeall yn well sut mae eich myfyrwyr yn perfformio mewn cwrs. Mae’r dangosfwrdd yn dangos nodau cwrs a'r eitemau rydych chi’n eu mapio iddynt. Gallwch bennu’n gyflym sut mae graddau unigol myfyriwr yn cyfrannu at eu cyflawniad o ran nodau cwrs.\nGallwch weld y Dangosfwrdd Perfformiad Nod mewn dwy ffordd.\nAgorwch y dangosfwrdd o'r ddewislen Fy Blackboard\nYn eich dewislen Fy Blackboard, ewch i Offer > Perfformiad Nod. Mae rhestr o'r holl fyfyrwyr ym mhob un o'ch cyrsiau yn ymddangos. Dewiswch fyfyrwyr i weld eu Dangosfyrddau Perfformiad Nod. Dewiswch nod ar y dangosfwrdd i weld yr elfennau unigol. Gallwch benderfynu os oes gan fyfyrwyr le i wella a lle maen nhw’n llwyddo.\nGallwch hefyd fynd i’r Dangosfwrdd Perfformiad Nod mewn cwrs. Mae’r wedd fanwl hon yn dangos nodau myfyriwr a pha eitemau cwrs sy’n cyfrannu at gyflawniad.\nYn y ddewislen cwrs, dewiswch Offer ac yna Perfformiad Nod. Dewiswch y myfyriwr yr hoffech weld eu dangosfwrdd.\nAllgludo data perfformiad nod\nGyda’r Dangosfwrdd Perfformiad Nod, gallwch allgludo data sy’n berthnasol i nodau cwrs a pherfformiad myfyrwyr at ddibenion eraill y tu allan i Blackboard Learn.\nGall gweinyddwyr gyrchu’r Panel Gweinyddydd > modiwl Offer a Gwasanaethau > Allgludo Perfformiad Nod Myfyriwr > Cynhyrchu Ffeil Allgludo i lawrlwytho ffeil JSON gyda’ch data.\nGellir trosi’r ffeil JSON hon yn fformatau eraill a’i defnyddio fel y dymunwch. Bydd y ffeil yn dangos data am fyfyrwyr a’u cymwyseddau yn eich cyrsiau. Gallwch ddefnyddio'r wybodaeth hon fel cerdyn adroddiad neu i bennu pa mor effeithiol yw cwrs, aseiniad, neu wers benodol.


Challenge Cardiff Winter 2016 - Ymchwil - Prifysgol Caerdydd\nOur fifth issue of Challenge Cardiff explores what leaving the EU means for Wales.\nPrifysgol Caerdydd yw cartref arbenigwyr Brexit Cymru. Mae Canolfan Cymru a’r UE, sydd wedi’i lleoli yng Nghanolfan Llywodraethiant Cymru, yn brosiect sydd wedi’i greu i ddarparu a rhannu ymchwil amhleidiol ac annibynnol i Gymru a’r UE.\nYma mae’r newyddiadurwr uchel ei barch Huw Edwards (BA 1983) yn holi pedwar academydd blaenllaw ar ddyfodol Cymru yn dilyn penderfyniad etholwyr y DU i adael yr Undeb Ewropeaidd.\nMae Dr Jo Hunt (JH), Uwch Gymrawd y Cyngor Ymchwil Economaidd a Chymdeithasol, yn arwain prosiect o’r enw The UK in a Changing Europe: Legal Powers in Wales in the Context of UK Membership of the EU;\nmae Dr Rachel Minto (RM) yn ymchwilio i Brexit a gwleidyddiaeth ddatganoledig y DU;\nac mae Ed Poole (EP) a Guto Ifan (GI) yn gweithio ar brosiect Adolygiad o Lywodraeth a Gwariant Cymru, sy’n dadansoddi gwariant cyhoeddus yng Nghymru, refeniwiau’r sector cyhoeddus a balans ariannol cyffredinol y wlad.\nHE: Pa mor debygol ydyw y bydd safbwynt Cymru yn cael ei gynrychioli mewn unrhyw fodd ystyrlon mewn trafodaethau nad ydynt yn cynnwys Llywodraeth Cymru?\nJH: Mae Prif Weinidog y DU wedi nodi’n glir y bydd yn ystyried y DU gyfan yn y trafodaethau. Y DU yw aelod-wladwriaeth yr Undeb Ewropeaidd a Llywodraeth y DU sy’n gyfrifol am bolisi tramor o hyd. O ran ei dylanwad yn y trafodaethau, nid yw Cymru mewn sefyllfa arbennig o gryf o gymharu â’r gwledydd datganoledig eraill.\nMae gan yr Alban a Gogledd Iwerddon fwy o ddylanwad. Mae’r Alban eisoes wedi codi’r syniad o gynnal ail refferendwm annibyniaeth a’r posibilrwydd o ymwahanu oddi wrth y DU; ac mae nifer o faterion cymhleth a sensitif i’w hystyried wrth i Ogledd Iwerddon adael yr UE, mewn perthynas â ffin galed bosibl â Gweriniaeth Iwerddon, y Broses Heddwch a chyd-ddibyniaeth economaidd.\nYn ogystal â’r cwestiynau penodol hyn y mae angen ymdrin â hwy, pleidleisiodd yr Alban a Gogledd Iwerddon i aros yn yr UE. Nid oes gan Gymru ddylanwad o’r fath. Ar ben hynny, pleidleisiodd i adael yr UE. Felly, mae’n cymryd rhan yn y trafodaethau hyn o fewn y DU o sefyllfa gymharol wan.\nHE: A yw’n debygol y bydd yn rhaid i Gymru dalu am fynediad parhaus i’r Farchnad Sengl fel rhan o fargen ar gyfer y DU gyfan?\nJH: Mae perthynas y DU a’r Farchnad Sengl yn y dyfodol wrth wraidd y trafodaethau ynglŷn a Brexit. Nid ydym yn gwybod eto pa fath o berthynas y bydd y DU yn ceisio ei chael a’r Farchnad Sengl, heb son am y berthynas y bydd yn llwyddo i’w chael ar ol y trafodaethau a’r UE. Rhaid talu pris am aelodaeth lawn o’r Farchnad Sengl, drwy gyfraniadau at gyllideb yr UE\nMae’r Farchnad Sengl yn seiliedig ar bedwar rhyddid: rhyddid i symud nwyddau, gwasanaethau, cyfalaf a phobl. Mae’r olaf o’r rhain yn bwnc llosg gwleidyddol yn y DU, ac mae’n debygol o atal y DU rhag sicrhau bargen sy’n cynnwys aelodaeth barhaus o’r Farchnad Sengl.Byddai hefyd yn golygu nad oes modd Dewis “opsiwn Norwy”, gan fod Norwy hefyd wedi’i rhwymo gan y pedwar rhyddid hyn.\nYn fwy diweddar, rydym wedi clywed son am sicrhau “mynediad dilyffethair” i’r Farchnad Sengl. Nid yw’n gwbl glir beth mae gwleidyddion yn ei olygu wrth ddweud hyn, ond mae wedi cael ei gysylltu a mynediad di-dariff at fasnach a gwladwriaethau’r UE, felly mae’n debyg y byddai angen i’r DU fod yn rhan o’r Undeb Tollau. Mae’r Undeb Tollau hwn yn cwmpasu ffiniau mewnol ac allanol, sy’n golygu bod aelodau’r Undeb Tollau yn rhannu tariffau allanol cyffredin a thrydydd gwledydd. Felly, fel rhan o’r Undeb Tollau, ni fyddai modd i’r DU daro ei bargeinion masnach ei hun.\nRM: Mae gan Gymru berthynas arbennig a’r Farchnad Sengl, o ystyried ei maint a phwysigrwydd y farchnad Ewropeaidd ar gyfer diwydiannau penodol a nwyddau a gynhyrchir yng Nghymru, er enghraifft y diwydiant bwyd-amaeth a’r diwydiannau awyrennol a modurol. Caiff ei pherthynas a’r Farchnad Sengl yn y dyfodol ei phennu gan y fargen derfynol rhwng y DU a’r UE.\nAr hyn o bryd, nid oes modd dweud pa gyfraniadau ariannol y gall fod yn rhaid i’r DU eu gwneud ar ol Brexit. Byddai angen cytuno ar unrhyw gyfraniadau cyllidebol gan y DU i’r UE fel rhan o’r broses o sicrhau perthynas ffafriol a’r Farchnad Sengl.\nHE: A yw’n debygol y bydd yn rhaid i Gymru dalu am gynnal cynlluniau’r UE ar gyfer Cymru, gan gynnwys cynlluniau presennol a rhai sy’n ymestyn i’r dyfodol?\nGI: Ym mis Awst, cyhoeddodd y Trysorlys y bydd yn gwarantu y caiff holl brosiectau’r cronfeydd strwythurol a buddsoddi eu hariannu’n llawn os cawsant eu cymeradwyo cyn i Ddatganiad yr Hydref gael ei gyhoeddi, gan sicrhau cyllid parhaus ar gyfer prosiectau o’r fath hyd yn oed ar ol i’r DU adael yr UE.Cafodd y warant hon ei hymestyn fis diwethaf (mis Hydref 2016) ar gyfer prosiectau a gymeradwywyd ar ol Datganiad yr Hydref, os ydynt yn bodloni amodau’r Trysorlys, sef eu bod yn cynnig gwerth da am arian ac yn cydfynd a’r blaenoriaethau strategol domestig.\nBydd lefel bresennol cyllid amaethyddol (o dan y Polisi Amaethyddol Cyffredin) hefyd yn cael ei gwarantu tan 2020, cyn y newid i drefniadau ariannu newydd.\nEP: Tan 2020, bydd y rhan fwyaf o’r cyllid o raglenni’r UE yn parhau i fod y tu hwnt i’r grantiau bloc blynyddol y mae Llywodraeth Cymru yn eu cael gan y Trysorlys i dalu am wasanaethau datganoledig. Ceir ansicrwydd o hyd ynghylch sut y caiff y mathau hyn o brosiectau eu hariannu ar ol 2020.\nO gofio bod Cymru’n cael tua 20% o’r holl gyllid rhanbarthol sydd ar gael gan yr UE i’r DU ar hyn o bryd (sy’n llawer uwch na’i chyfran o’r boblogaeth, sef tua 5%), mae’n dal yn bosibl y bydd yn rhaid i’r cyllid ar gyfer ariannu meysydd datganoledig amaethyddiaeth a datblygu rhanbarthol yn y dyfodol ddod o’r un gronfa sy’n ariannu gwasanaethau datganoledig eraill, megis addysg ac iechyd.\nHE: Pa mor gredadwy yw’r warant a roddwyd gan Andrew R T Davies AC, arweinydd Ceidwadwyr Cymru, (mewn cyfweliad ar raglen The Wales Report y BBC) na fyddai Cymru’n colli ei lefel gyllido bresennol o gwbl ar ôl Brexit?\nRM: Dylid cofio rhai pwyntiau wrth ystyried cyllid i Gymru ar ol Brexit. Yn gyntaf, bydd angen cyllid domestig ar gyfer polisi rhanbarthol a pholisi amaethyddol. Fel rydym wedi dweud, nid yw Llywodraeth y DU wedi gwarantu y bydd lefelau cyllido presennol ar gyfer polisi rhanbarthol na pholisi rhanbarthol yn cael eu cynnal, ac mae hyn yn llai tebygol fyth yn achos economi lai. Yn ail, sut y bydd unrhyw ddyraniad cyllid ychwanegol yn cael ei gyfrifo? Mae cyllid yr UE i’r DU yn seiliedig ar anghenion, gyda Chymru’n cael llawer mwy y pen o’r boblogaeth na Lloegr o’r Cronfeydd Strwythurol a’r Polisi Amaethyddol Cyffredin.\nI’r gwrthwyneb, mae’r trefniant presennol ar gyfer dyrannu cyllid i Gymru gan Lywodraeth y DU (fformiwla Barnett) yn seiliedig ar wariant y pen yn Lloegr. O ystyried y gwahaniaeth y pen rhwng y cyllid a roddir gan yr UE i Gymru a Lloegr, byddai Cymru ar ei cholled yn ddifrifol pe bai’r grant bloc i Gymru yn cael ei addasu gan ddefnyddio’r dull presennol.\nCanolfan Cymru a’r UE\nDysgwch fwy am y prosiect, sy’n cynnig ac yn dosbarthu ymchwil amhleidiol ac annibynnol yng Nghymru a’r UE.\nMae Canolfan Llywodraethiant Cymru yn ganolfan ymchwil ym Mhrifysgol Caerdydd, sy'n ymgymryd â gwaith ymchwil arloesol i bob agwedd ar y gyfraith, gwleidyddiaeth, llywodraeth ac economi wleidyddol Cymru, yn ogystal â’r DU yn fwy eang.\nFore Gwener 21 Hydref 1966 cychwynnodd Jeff Edwards, oedd yn wyth oed, yn llawen ar ei daith i Ysgol Gynradd Pantglas, gan edrych ymlaen at y gwyliau hanner tymor yr wythnos ganlynol.\nDechreuodd fel unrhyw ddiwrnod arferol ym mhentref glofaol Aberfan, ond newidiodd y digwyddiadau trychinebus oedd ar fin dod i’w rhan fywydau pawb am byth. Am 9.15am, rhuthrodd dros 150,000 o fetrau ciwbig o wastraff glofaol wedi’i drwytho a glaw i lawr ochr y pentwr gwastraff a gysgodai’r ysgol, gan lyncu popeth o’i flaen. Bu farw 116 o blant a 28 o oedolion yn sgil y tirlithriad.\nJeff oedd un o bedwar a oroesodd yn ei ddosbarth o 34, a’r unigolyn olaf i gael ei achub o’r rwbel yn yr ysgol.\nPrin ugain milltir o leoliad trychineb Aberfan, mae arbenigwyr ym Mhrifysgol Caerdydd yn arwain y byd wrth ragweld tirlithriadau yn sgil daeargrynfeydd. Dr Rob Parker, o Ysgol Gwyddorau’r Ddaear a’r Mor, yw un o’r arbenigwyr hyn ac mae wedi bod yn datblygu offeryn cyfrifiadurol ystadegol - a elwir yn ShakeSlide - a all gynnig asesiad cyflym o dirweddau ar ol daeargryn a dangos ymhle mae tirlithriadau’n debygol o ddigwydd.\nWythnos cyn hanner canmlwyddiant trychineb Aberfan, cyfarfu Jeff (JE) a Rob (RP) yn Ysgol Gynradd Ynysowen yn Aberfan i siarad am arwyddocad y trychineb a sut mae ymchwil gwyddonol yn trawsnewid y modd rydym ni’n deall tirlithriadau.\nJE: Beth wnaeth i chi fod â diddordeb mewn tirlithriadau yn y lle cyntaf?\nRP: Mae mynyddoedd wedi fy nghyfareddu I erioed. Rwyf i’n fynyddwr brwd ac yn treulio llawer o amser yn dringo, felly rwyf i wastad wedi bod allan ar y mynyddoedd. Mae’n debyg bod tirlithriadau’n un o’r prosesau mwyaf dramatig sy’n digwydd dros gyfnod byr o amser. O fy nyddiau cynnar yn yr ysgol roeddwn i’n gwybod am y digwyddiadau yn Aberfan a’r hyn ddigwyddodd yno felly roedd y broses ffisegol sy’n achosi pethau fel hyn, a’u heffaith ar gymdeithas, o ddiddordeb i fi.\nJE: Sut mae’r model rydych chi’n ei ddatblygu’n wahanol i fodelau eraill?\nRP: Rydyn ni’n cymryd y daeargryn fel digwyddiad cyfan, a thros ardal eang iawn rydyn ni’n ceisio rhagweld ymhle mae tirlithriadau’n debygol o fod wedi digwydd, felly mae’n rhagfynegiad dros ardal eang. Rwy’n gweithio gyda thim o geomorffolegwyr sy’n astudio prosesau arwyneb y ddaear. Eu diddordeb naturiol yw’r ffordd mae tirwedd yn gweithredu ar raddfa fawr. Felly y gwahaniaeth yw, yn hytrach na rhagfynegi ar gyfer lleoliadau penodol - fel holi a fydd goledd bryn penodol yn methu ai peidio - rydyn ni am wybod beth yw’r tebygolrwydd dros ardal eang.\nJE: Pa mor gywir yw’r model rydych chi wedi’I ddatblygu?\nRP: O ran rhagweld union leoliad y tirlithriadau, mae llawer o ansicrwydd o hyd. Mae ansicrwydd ynghylch cryfder yr ysgwyd seismig a chryfder deunyddiau’r bryniau. Mae hyn yn golygu bod rhagweld pa oleddon yn union fydd yn methu yn anodd, ond mae rhagweld niferoedd o dirlithriadau ar draws ardal neu ar hyd dyffryn yn gallu cael ei wneud yn fwy cywir.\nJE: Oes unrhyw enghreifftiau penodol y gallech chi eu rhoi o ble mae’r model hwn wedi’i fabwysiadu?\nRP: Y llynedd, pan ddigwyddodd daeargrynfeydd Nepal, rhedon ni’r model hwn am y tro cyntaf gan lunio rhagfynegiad o batrwm gofodol y tirlithriadau o’r daeargryn hwnnw. Rhoddon ni’r model hwnnw i Fanc y Byd oedd yn gwneud llawer o waith yn ystod yr ymateb i’r trychineb ar ol y daeargryn. Ynghyd a delweddau lloeren fe’u helpodd nhw i lywio’r chwilio yn y llefydd roedd tirlithriadau’n debygol o fod wedi digwydd.\nJE: Pa effaith mae newid hinsawdd wedi’I gael ar y nifer o dirlithriadau sydd wedi digwydd?\nRP: Mae rhagfynegiadau newid hinsawdd yn awgrymu y gallen ni weld cynnydd o 10% yn y nifer o achosion o lawiadau mawr, a allai arwain at ragor o dirlithriadau. Rydyn ni wedi bod yn gweithio’n ddiweddar ym Mynyddoedd yr Appalachian yng Ngogledd Carolina, lle rydyn ni wedi profi’r ddamcaniaeth hon ac wedi gweld na fydd mwy o lawiadau o reidrwydd yn achosi mwy o dirlithriadau.\nRydyn ni’n gwybod bod y tirlithriad yn Aberfan wedi’i sbarduno gan law, ond achos y tirlithriad oedd tipio gwastraff glofaol ar y bryn. Pe na bai’r gwastraff glofaol hwnnw wedi’i dipio ar y bryn, byddai’r glaw wedi digwydd ond ni fyddai tirlithriad wedi bod. Bellach mewn tirweddau naturiol, pridd sy’n casglu ar y bryniau, gan gronni’n araf dros amser. Ym Mynyddoedd yr Appalachian, lle’r oedden ni’n gweithio, gwelon ni fod digwyddiadau glaw mor fynych fel nad yw’r dirwedd yn cynhyrchu pridd yn ddigon cyflym i gynhyrchu mwy o dirlithriadau. Felly os cawn ni fwy o ddigwyddiadau glaw, nid yw hynny o reidrwydd yn golygu y bydd mwy o dirlithriadau.\nJE: Ble ydyn ni’n gweld ein hunain ymhen deng mlynedd?\nRP: Mae argaeledd setiau data yn cynyddu. Rydyn ni’n cael modelau 3D o arwyneb y Ddaear a chofnodion o ble mae tirlithriadau wedi digwydd yn y gorffennol. Mae prosiect o’r enw ‘Planet Lab ’ wedi gosod cannoedd o loerennau yn y gofod dros y flwyddyn neu ddwy ddiwethaf ac mae’r rhain yn y broses o ddelweddu’r Ddaear gyfan bob dydd.\nGyda systemau fel hyn byddwn ni’n cael monitor dyddiol ar brosesau ffisegol ar arwyneb y Ddaear ac mae hwn yn offeryn pwerus dros ben ar gyfer deall pryd mae tirlithriadau’n digwydd a sut maen nhw’n newid dros amser. Hefyd bydd rhaid i ni gael algorithmau dysgu peiriant deallusrwydd artiffisial mwy niferus a mwy pwerus i weithio gyda’r data hwnnw a’i brosesu. Felly mae cael y data hwnnw ac yna gallu ei ddefnyddio yn mynd i helpu ein hymdrechion i ragweld tirlithriadau.\nClimate change predictions suggest that we could see a 10% increase in the number of big rainfall events.\nDr Robert Parker , Cydymaith Ymchwil Ôl-ddoethurol\nJE: Yn amlwg, eleni rydym ni’n coffau hanner canmlwyddiant trychineb Aberfan, yr oeddwn i’n rhan ohono, felly ydych chi’n meddwl y byddai’r modelu sydd wedi’I ddatblygu wedi gallu atal y ddamwain honno rhag digwydd?\nRP: Wrth edrych yn ol ar Aberfan, efallai mai un o’r pethau mwyaf diddorol i feddwl amdano oedd ein bod yn gwybod am beryglon tirlithriadau ar y pryd. Roedd tirlithriadau o wastraff glofaol mewn gwirionedd yn eithaf cyffredin yn y Cymoedd a dwyf i ddim yn credo bod y broblem yn ymwneud a gwyddoniaeth fel y cyfryw, ond a gwleidyddiaeth a chael pobl i weithredu ar yr wybodaeth honno.\nFel gwyddonydd ffisegol rwy’n ceisio deall y broses ffisegol a’r modd mae tirlithriadau’n digwydd ac efallai mai un o’r heriau mwyaf sydd gennym ni yw rhoi’r wybodaeth honno yn nwylo gwneuthurwyr polisi sy’n gallu gwneud penderfyniadau gwybodus ar y sail honno. Cafwyd tirlithriad gwastraff mwynol mawr yn 2008 a laddodd 128 o bobl yn Tsieina, felly mae’r pethau hyn yn dal i ddigwydd ar draws y byd.\nUn peth pwysig iawn rwy’n hoffi ei gofio am Aberfan yw ei fod wedi sbarduno mwy o ymchwil I dirlithriadau ac mae’n rhan o’r rheswm pam fod y DU yn arwain y byd mewn ymchwil i dirlithriadau.\nJE: Mae’n bwysig ein bod yn cofio hwn fel digwyddiad eiconig i Gymru ac o bosib i’r byd; ac nad yw colli cynifer o blant, a cholli oedolion hefyd, ynghyd â dioddefaint y gymuned, yn cael eu hanghofio.\nYmunodd Jeff Edwards â goroeswyr eraill, achubwyr a newyddiadurwyr a oedd ynghlwm â thrychineb Aberfan, i siarad yn gyhoeddus mewn cynhadledd ym mis Medi 2016 am eu profiadau. Trefnwyd y gynhadledd gan ein Hysgol Newyddiaduraeth, y Cyfryngau ac Astudiaethau Diwylliannol i nodi hanner canmlwyddiant y drychineb, ac roedd yn archwilio'r sylw y mae'r wasg yn ei roi i drawma.\nMae’r Athro Graham Hutchings yn awdurdod blaenllaw drwy’r byd ar gatalysis, ac fe’I penodwyd yn ddiweddar yn Athro Regius mewn Cemeg. Bu’n siarad â Dr Peter Johnson, Ymgynghorydd Gwyddonol yn Johnston Matthey, am ei fywyd mewn gwyddoniaeth.\nPJ: Beth sbardunodd eich angerdd dros wyddoniaeth?\nGH: Roeddwn i’n awyddus i fod yn Gemegydd ers i mi fod yn 11 oed. Fe welais i fy arbrawf cyntaf - distyllu dŵr, toddiant porffor yn cael ei ferwi’n hylif di-liw. Cefais fy nghyfareddu. Dywedais wrth fy rhieni fy mod i’n awyddus i gael set cemeg, ac es ati i gynilo tan i mi gael y cyfarpar ymhen hir a hwyr. Rhoddais y cyfarpar at ei gilydd, ac roedd yn sigledig. Doedd cyfarpar yr athro ddim yn sigledig, felly rhoddais i gorcyn ynddo. Roeddwn i wedi creu system gaeedig. Es ati i’w wresogi, ac fe ffrwydrodd. Roedd yn un o’r adegau hynny pan rydych chi’n dweud “dyma beth rwyf i am ei wneud”.\nPJ: Astudioch chi am PhD mewn cemeg fiolegol yng Ngholeg Prifysgol Llundain, ond mae eich gyrfa wedi bod ym maes catalysis. Pam newidioch chi?\nGH: Yn y 60au hwyr a’r 70au cynnar roedd llawer o wyddoniaeth newydd yn ymddangos yn y maes biolegol. Roeddwn i’n gweld cemeg fiolegol fel pwnc i ymwneud ag e. Er i mi gael cynnig swyddi yn y Gwasanaeth Sifil Gwyddonol, mi dderbyniais i swydd yn ICI ar Lannau Tees. Cefais fy recriwtio fel cemegydd biolegol ond penderfynon nhw newid y prosiectau’n fuan cyn i fi gyrraedd. Cyrhaeddais i Lannau Tees a doedden nhw ddim yn gwybod beth redden nhw am i mi wneud, felly dywedon nhw wrthyf i am edrych drwy rai papurau. Roedd y papurau i gyd am fanadiwm ffosffad ar gyfer ocsidio bwtan felly’r eiliad honno fe ddes i’n berson catalysis heterogenaidd.\nPJ: Beth a’ch ysgogodd chi i symud I academia?\nGH: Penderfynais i y byddai’n well gen i fod yn academydd ac yn gyfrifol am fy nhynged fy hun yn hytrach na derbyn problemau diwydiannol i’w datrys yn rhannol. Bydden nhw’n hapus gyda’r datrysiad ond doeddwn i byth yn hapus gyda datrysiadau rhannol ac yn awyddus i weithio mwy arnyn nhw i sicrhau ateb cyflawn. Holl ddiben fy ngwaith yw gwneud arbrofion a darganfod rhywbeth newydd nad oes neb wedi’i ddarganfod o’r blaen. Dyna beth sy’n fy nghyfareddu ac yn fy ngyrru.\nHoll ddiben fy ngwaith yw gwneud arbrofion a darganfod rhywbeth newydd nad oes neb wedi'i ddarganfod o'r blaen. Dyna beth sy'n fy nghyfareddu ac yn fy ngyrru.\nYr Athro Graham Hutchings , Professor of Physical Chemistry and Director of the Cardiff Catalysis Institute\nPJ: Oedd eich cyfnod mewn diwydiant yn werthfawr fel cam ymlaen?\nGH: Yn bendant. Pan ddes i’n academydd roedd gen i gymaint o syniadau i weithio arnyn nhw. Rwy’n credu bod ffordd o weithio mewn diwydiant sy’n agor meysydd nad yw’r mwyafrif o bobl yn edrych arnyn nhw. Yn un peth, fel diwydiannwr, rydych chi’n edrych ar lenyddiaeth patent yn agosach o lawer nag a wnawn ni fel academyddion.\nRwyf i bob amser yn cadw un cwestiwn syml yn fy meddwl: Oes modd cymhwyso hwn, oes modd defnyddio’r darganfyddiad hwn mewn unrhyw ffordd? Dywedodd Pasteur: “Yr unig bethau sydd i gael yw gwyddoniaeth gymhwysol a gwyddoniaeth sydd eto i’w chymhwyso.” Wrth weithio mewn diwydiant, fe welwch hynny’n uniongyrchol. Mae ymchwil academaidd pur yn wych, ond yn y pen draw bydd yn cael ei gymhwyso.\nPJ: Ydych chi’n meddwl bod ymchwil nawr yn fwy cydweithredol, neu ai syniadau unigol sy’n bwysig o hyd?\nGH: Mae lle i’r unigolyn weithio ar broblem anodd, ond os ydych chi’n wirioneddol am ddatrys y broblem mae angen i chi gydweithio gyda phobl sydd ag arbenigedd gwahanol. Mae angen i chi gyfuno’r ddamcaniaeth, gwyddoniaeth deunyddiau a nodweddion, sbectrosgopeg in situ er enghraifft, a does gan ddim un labordy neu wyddonydd yr holl arbenigedd angenrheidiol.\nPe bawn i'n iau, byddwn i wrth fy modd yn dod â beth rydym ni'n ei wybod am gatalysis biolegol ac ensymaidd i weithio gyda'r hyn rwyf i nawr yn ei wybod am gatalysis heterogenaidd.\nPJ: Ym maes catalysis, beth ydych chi’n ystyried yw heriau’r dyfodol?\nGH: Cwestiwn da iawn, Peter. Rwyf i eisoes wedi nodi rhai o’r heriau allweddol sydd wedi bod yma ers canrif ac sydd eto i’w datrys. Caiff metelau gwerthfawr eu defnyddio fel catalyddion sy’n adnodd anghynaliadwy oni bai ein bod yn eu defnyddio’n fwy effeithlon. Byddai’n beth gwych pe gallem ni ddefnyddio metelau sy’n ddigonol yn y ddaear i wneud yr adweithiau. Rhaid i ni edrych ar fioleg sy’n tueddu i ddefnyddio copr, haearn, magnesiwm a manganis.\nPe bawn i’n iau, byddwn i wrth fy modd yn dod a beth rydym ni’n ei wybod am gatalysis biolegol ac ensymaidd i weithio gyda’r hyn rwyf i nawr yn ei wybod am gatalysis heterogenaidd. Gyda’r cydadwaith rhwng y ddau hyn, rwy’n credu y gallem ni ddatrys y problemau hyn.\nPe baech chi’n dod yn ol ymhen 50 mlynedd, byddwn i’n synnu pe baem ni’n dal i ddefnyddio metelau gwerthfawr a gobeithio y byddem ni wedi trosglwyddo i ddefnyddio metelau y mae digon ohonyn nhw i’w gael.\nPJ: Beth yw eich cynlluniau ar gyfer ymchwil yn y dyfodol?\nGH: Mae Prifysgol Caerdydd wedi bod yn dda iawn ar gyfer catalysis. Mae wedi cydnabod catalysis fel gwyddor hanfodol at y dyfodol, gan ein galluogi ni i fynd i feysydd lle nad yw wedi’i gymhwyso’n draddodiadol, fel puro dŵr a chymwysiadau glanhau.\nMae symud Sefydliad Catalysis Caerdydd i’r Cyfleuster Ymchwil Trosiadol yn gyfle rhagorol. Er nad yw adeiladau’n gwneud ymchwil, y bobl sydd ynddyn nhw a’r cyfleoedd sy’n codi o’r symud hwnnw fydd yn ysbrydoli ymchwilwyr ifanc i ymgymryd a’r heriau newydd hyn. Rwy’n gobeithio y bydd gwaddol fy ymwneud a’r gwaith yn un bywiog, gydag ymchwilwyr ifanc yn gweithio ar draws maes eang catalysis.\nMae ein hymchwil a’n haddysg sy’n arwain y byd yn mynd i’r afael â heriau gwyddonol pwysig y 21g.\nClefyd cardiofasgwlaidd, diabetes, canser, dementia, arthritis, haint, problemau anadlol mewn babanod newydd-anedig, dirywiad macwlaidd, ecsema, psorïasis - mae’r rhain i gyd yn glefydau gwahanol, ond eto mae rhywbeth yn eu cysylltu â’i gilydd, sef llid.\nDyma ymateb arferol y corff i haint neu anaf, ac mae’n allweddol i’ch galluogi i wella. Yn aml, mae llid yn newid o fod yn ddefnyddiol i rywbeth niweidiol pan fydd yn troi’n gronig (neu hirdymor). Pan fydd hyn yn digwydd, bydd ein cyrff yn colli rheolaeth o’r ymateb llidiol, sy’n hybu datblygiad y clefyd. Er bod gwyddonwyr yn gwybod bod llid yn chwarae rol allweddol yn yr holl afiechydon hyn, mae’r hyn sy’n ei sbarduno i fod yn niweidiol yn y lle cyntaf yn ddirgelwch o hyd.\nRydym yn gwybod bod y prosesau sy’n gyfrifol am ddatblygiad llid yn amrywiol iawn, hyd yn oed mewn cleifion sydd a’r un clefyd, ond mae’r astudiaeth o hyn ar lefel unigol ar gam cynnar o hyd, ac nid ydym yn deall rhyw lawer am y mater. Un o’r nodau pennaf yw’r gallu i wneud penderfyniadau clinigol ar sail gwybodaeth fanwl am statws llid neu haint pob person, ac mae hyn yn berthnasol iawn o ran meddyginiaeth fanwl, lle mae triniaethau yn cael eu teilwra’n unigol ac yn seiliedig ar ddealltwriaeth llawer dyfnach o gam neu ffurf y clefyd ei hun.\nMae ymchwilwyr ym Mhrifysgol Caerdydd yn rhagori ar lefel ryngwladol mewn amrywiaeth eang o ymchwil ar haint, imiwnedd a llid, a sefydlodd y Brifysgol y Sefydliad Ymchwil Imiwnedd Systemau ym mis Awst 2015 i fynd i’r afael a her iechyd fyd-eang y clefydau marwol hyn. Mae ymchwilwyr yn defnyddio data mawr/ bioleg systemau i ddeall pob ffurf ar lid, drwy astudio setiau data mawr gan ddefnyddio cyfrifiadureg a mathemateg. Un o’r heriau mwyaf yw integreiddio safbwyntiau gwahanol ac, yn aml, anghydweddol ar glefydau sy’n cydfodoli yn yr un grwpiau o gleifion, yn ogystal ag astudiaethau cellog a modelau anifeiliaid.\nMae’r Cyfarwyddwr, yr Athro Paul Morgan, yn esbonio’r her y gall hyn ei chreu: “Y dyddiau hyn, mae ein harbrofion yn cynhyrchu symiau mawr iawn o ddata, yn disgrifio geneteg, genomeg, metabolomeg/lipidomeg a phroteomeg llid mewn celloedd neu samplau dynol, er enghraifft. Mae nodi ac echdynnu’r darnau pwysig o ddata yn heriol iawn. I lwyddo yn hyn o beth, mae’n hanfodol bod gennym y teclynnau cywir.”\nMae cyfuno arbenigedd biofeddygol a gwybodeg a mathemateg yn mynd â’n hymchwil i’r lefel nesaf, gan ein galluogi i drin a dadansoddi ein data mewn ffyrdd newydd ac arloesol.”\nYr Athro Valerie O'Donnell , Cyd-gyfarwyddwr Sefydliad Ymchwil Imiwnedd Systemau\nDywedodd y Cyd-Gyfarwyddwr, yr Athro Valerie O’Donnell: “Mae cyfuno arbenigedd biofeddygol a gwybodeg a mathemateg yn mynd â’n hymchwil i’r lefel nesaf, gan ein galluogi i drin a dadansoddi ein data mewn ffyrdd newydd ac arloesol. Mae’r dull hwn eisoes yn arwain at ganfyddiadau pwysig a all newid y ffordd rydyn ni’n edrych ar glefydau llidiol a heintus.”\nMae cynnydd sylweddol wedi’i wneud yng Nghaerdydd dros y blynyddoedd diwethaf yn astudio amrywiadau llidiol mewn grwpiau mawr o’r boblogaeth. Cafwyd data gwerthfawr a all helpu i nodi sbardunau llid cronig a ffocysu arnynt.\nYn ei flwyddyn gyntaf, sicrhaodd y Sefydliad Ymchwil 46 o grantiau newydd gwerth dros £9.4m, gan gynnwys Dyfarniadau Ymchwil uchel eu parch gan y Wellcome Trust, grant gan Sefydliad Bill a Melinda Gates a sawl grant gan y Cyngor Ymchwil Feddygol. Hefyd, sefydlodd raglen PhD mewn Imiwnedd Systemau, penododd gyfadran newydd mewn meysydd sgiliau allweddol mewn perthynas â bioleg systemau a modelu mathemategol, a\nchydgrynhodd ei graidd gwybodeg gyda staff a seilwaith newydd.\nUchafbwynt arall yw partneriaethau rhyngwladol strategol y Sefydliad Ymchwil gyda’r Sefydliad Darganfyddiadau Biofeddygol newydd ym Mhrifysgol Monash a Sefydliad Ymchwil Feddygol Hudson (HIMR) ym Mhrifysgol Melbourne, sy’n gyfadran ar y cyd rhwng Caerdydd a Monash, dan arweiniad yr Athro Jamie Rossjohn. Mae astudiaethau cydweithredol rhwng ein sefydliad ni a Monash yn cynhyrchu data gwreiddiol ar rolau sytocinau mewn datblygiad clefyd, yn ogystal â diffinio patrymau newydd mewn bioleg celloedd T (celloedd pwysig sy’n gysylltiedig â chlefyd awto-imiwn), gyda’r Athrawon David Price ac Andy Sewell. Mae’r cydweithredu yn cynnwys datblygu triniaethau newydd, diagnosteg newydd a rhagfynegyddion newydd o ran canlyniadau clefydau yn y meysydd hyn.\nMae’r Sefydliad Ymchwil yn buddsoddi’n sylweddol mewn gweithgareddau ymgysylltu cyhoeddus, gan weithio gydag athrawon a phlant ysgol, gweithwyr iechyd proffesiynol, arianwyr cenedlaethol, elusennau lleol, llunwyr polisi a’r cyhoedd.\nMae ei ymchwil yn cael ei harddangos mewn digwyddiadau fel Gŵyl Wyddoniaeth Caerdydd, Soapbox Science, Gŵyl y Gelli a’r Eisteddfod Genedlaethol. Gan weithio gyda Sefydliad Nuffield, bob haf mae aelodau’r grŵp yn\ncroesawu myfyrwyr chweched dosbarth sy’n cynnal prosiectau ymchwil yn ei labordai.\nMae’r Sefydliad Ymchwil yn gwneud cyfraniad pwysig at y Bartneriaeth Arloesi Clinigol a sefydlwyd yn ddiweddar rhwng Prifysgol Caerdydd a Bwrdd Iechyd Prifysgol Caerdydd a’r Fro; mae hyn yn ei alluogi i weithio gyda gweithwyr gofal iechyd proffesiynol a’r diwydiant i gyflymu’r defnydd o’i ymchwil yn y byd go iawn, gan arwain at brofion diagnostig newydd, triniaethau cyffuriau newydd a newidiadau i bolisi cenedlaethol a rhyngwladol mewn gofal iechyd a thriniaeth cleifion.\nDarllenwch yr erthygl llawn\nFersiwn fyrrach yw hon o'r erthygl llawn a oedd yn rhifyn gaeaf 2016 o Herio Caerdydd, ein cylchgrawn ymchwil.\nRydym yn cyflwyno dull cynhwysfawr sy'n seiliedig ar systemau o ymchwilio i imiwnedd.


#Brexit - Mae Javid yn addo mwy o wariant, dyfalu etholiad tanwydd - Gohebydd yr UE: Gohebydd yr UE\n#Brexit - Mae Javid yn addo mwy o wariant, yn tanio dyfalu etholiad\nGweinidog Cyllid newydd Prydain, Sajid Javid (Yn y llun) dywedodd y bydd yn cyhoeddi gwariant cyhoeddus uwch ar iechyd, addysg a’r heddlu yr wythnos nesaf er mwyn “clirio’r deciau ar gyfer Brexit,” symudiad a welwyd gan lawer fel paratoad ar gyfer etholiad cynnar, yn ysgrifennu william Schomberg.\nDywedodd Javid y byddai'n cyflwyno ei ddatganiad rownd gwariant cyntaf ar 4 Medi, yn gynharach na'r disgwyl, ar ôl iddo ohirio araith ar ei gynlluniau economaidd ddydd Mercher (28 Awst).\n“Rhaid i ni ganolbwyntio’n ddi-baid ar sicrhau ein bod yn barod i adael yr UE ar Hydref 31, beth bynnag fydd yn digwydd,” ysgrifennodd Javid yn y Daily Telegraph. “Felly bydd rownd wariant yr wythnos nesaf yn ymwneud â chlirio’r deciau er mwyn caniatáu inni ganolbwyntio ar Brexit.”\nDywedodd y byddai'n cadw at y rheolau cyllidebol a nodwyd gan y gweinidog cyllid blaenorol Philip Hammond.\n“Mae’n hanfodol ein bod yn parhau i fyw o fewn ein modd fel gwlad,” meddai. “Felly gallaf gadarnhau y bydd cylch gwariant yr wythnos nesaf yn cael ei gyflawni o fewn y rheolau cyllidol cyfredol.”\nMae addewidion gwariant uwch gan y Prif Weinidog newydd, Boris Johnson, wedi codi dyfalu y gallai alw etholiad snap yn fuan i dorri'r cam olaf yn y senedd dros Brexit.\nNid yw Prydain i fod i gynnal etholiad tan 2022 ond gallai Johnson gamblo mewn arolwg barn cynharach mewn ymgais i gynyddu ei fwyafrif gweithio o ddim ond un yn y senedd.\nGwrthododd Plaid Lafur yr wrthblaid y cynllun gwariant fel “cyllideb stynt unwaith ac am byth, cyn yr etholiad, a yrrir gan banig”.\nMae disgwyl i Brydain adael yr Undeb Ewropeaidd ar 31 Hydref ac mae Johnson yn ceisio goresgyn gwrthwynebiad eang ymhlith deddfwyr, gan gynnwys rhai yn ei Blaid Geidwadol ei hun, i fynd â Phrydain allan o’r bloc heb fargen bontio os oes angen.\nThe Telegraph dywedodd bod rhai swyddogion yn swyddfa Johnson eisiau dileu rheolau’r gyllideb, yn enwedig os yw Prydain yn gadael yr UE heb fargen drawsnewid a allai ychwanegu at yr achos dros fwy o wariant i wneud iawn am y sioc economaidd.\nMae diffyg cyllideb Prydain wedi gostwng i ychydig yn uwch na 1% o CMC - ymhell i lawr o tua 10% pan oedd yr argyfwng ariannol byd-eang yn morthwylio cyllid cyhoeddus ddegawd yn ôl - ond mae disgwyl iddo dyfu yn y flwyddyn ariannol gyfredol.\nMae un arall o'r rheolau yn ceisio parhau i ostwng dyled gyhoeddus fel cyfran o CMC.\nMae Javid wedi dweud o’r blaen ei fod yn ystyried sut i fanteisio ar gostau benthyca isel erioed ac y byddai Brexit dim bargen “yn gofyn am becyn economaidd sylweddol fel ymateb.”\nDim ond blwyddyn ariannol 2020 / 21 sy'n dechrau ym mis Ebrill y bydd rownd gwariant yr wythnos nesaf yn ymdrin â hi.\nGallai darlun tymor hwy ar gyfer gwariant cyhoeddus ddeillio o ddatganiad cyllideb y mae Javid i fod i'w gyflawni yn ddiweddarach eleni, o bosibl ar ôl Brexit.\nDywedodd Paul Johnson, pennaeth y Sefydliad Astudiaethau Cyllid, melin drafod, nad oedd Javid yn debygol o ddefnyddio’r holl £ 15 biliwn sydd ar gael iddo heb dorri’r rheol benthyca y flwyddyn nesaf oherwydd bod Johnson hefyd wedi addo toriadau treth ac oherwydd yr ansicrwydd ynghylch Brexit a'i effaith ar yr economi.\n“Yn blwmp ac yn blaen does ganddo ddim syniad o beth fydd yn digwydd i’r economi oherwydd dydyn ni ddim yn gwybod pa fath o Brexit rydyn ni’n mynd i’w gael,” meddai Johnson wrth BBC Radio.\nTags: Brexit, eu, cynnwys, llawn-ddelwedd, Mae Javid yn addo mwy o wariant, UK\n" Mae #Conte yn derbyn mandad yr arlywydd i ffurfio llywodraeth newydd yn yr Eidal\nRhaid i glymblaid newydd yr Eidal brofi ei chymwysterau y tu hwnt i ryddhau #Salvini dyweder #Greens »


29/07/2015 Categorïau: Cynghrair Henoed Cymru No partner\nMae Hear to Meet yn gynllun cyfeillio a ariannir gan y Gronfa Loteri Fawr. Y nod yw help pobl â nam ar eu clyw i gyfarfod â phobl eraill a rhannu profiadau a gwybodaeth. Bydd hefyd yn help i atal unigrwydd.\nMae Hear to Help yn cael ei ariannu gan y Gronfa Loteri Fawr mewn partneriaeth gyda byrddau iechyd lleol. Mae gwirfoddolwyr sydd wedi’u hyfforddi’n arbennig yn cynnig help gyda chymhorthion clyw. Mae’r prosiect yn helpu pobl sy’n colli eu cliw i... darllenwch ragor\nMae Hearing Check yn ddyfais ddi-dâl sy’n rhoi cyfle i bobl brofi eu clyw dros y we. Ar gyfartaledd, mae pobl yn cymryd 10 mlynedd i fynd i’r afael â’r ffaith eu bod yn colli eu clyw. Os yw rhywun yn gyndyn o fynd at y meddyg, gallant wneud y prawf... darllenwch ragor\nGweithgareddau – Mae Age Connects Cymru yn cynnig nifer o weithgareddau hunangynhaliol sy’n gwella iechyd a llesiant corfforol ac emosiynol. Mae’r rhaglenni’n cynnwys meithrin sgiliau, gwirfoddoli, dysgu, gweithgareddau corfforol a chymdeithasol... darllenwch ragor\nTudalen 9 o 29


Gwneuthurwr peiriant torri plasma cnc 63 / 100a - ACCURL\nNodweddion gwneuthurwr Peiriant Torri Plasma cnc 63 / 100A cnc\n1. Mae peiriant torri plasma CNC 63 / 100A yn mabwysiadu dyluniad strwythurol pwysau ysgafn, mae gan y strwythur anhyblygedd da, pwysau ysgafn ac syrthni cynnig bach.\nStrwythur math 2.Gantry. Mae echel Y yn mabwysiadu modur dwbl a gyrrwr cydamserol, ac mae echelinau X, Y, Z yn mabwysiadu canllawiau llinellol, trosglwyddiad sefydlog a manwl gywirdeb gweithredol uchel.\n3. Gair hysbysebu LED tri dimensiwn wedi'i dorri'n ofalus, platiau metel gyda chymeriadau rhigol a byrddau sylfaen, ac mae cywirdeb torri yn byw hyd at fynegai rhagorol\nCyflymder torri 5.Fast, system trachywiredd uchel a chost isel.CNC gyda chyfluniad uchel, streic arc awtomatig a pherfformiad sefydlog, gyda chyfradd llwyddiant streic arc uwch na 99%.\nPeiriant Torri 7.Plasma CNC Mae ffynhonnell pŵer a fflachlamp llosgi Huayuan 63 / 100A yn cynnwys brandiau domestig enwog. ac fe'u gweithgynhyrchir gan ffatrïoedd sydd â thechnoleg patent genedlaethol aml-dymor\nTorri Trwch: 0.1mm-30mm\nManyleb: Safon CE\nDefnyddir peiriannau Torri Plasma CNC yn helaeth ar gyfer torri Dur Di-staen, dur carbon, dur strwythur, Alwminiwm, Haearn, dalen Galfanedig, plât Titaniwm, plât MS ar gyfer arwyddion, cydrannau pensaernïol, unedau saernïo ac ati.\nDiwydiant Cymhwyso: Metel dalennau, cegin, cydrannau, diwydiant addurniadau.\n3. sut ydych chi'n gwneud pa offer cerfio cerrig, sut i gael digon.?\nHyfforddiant i'r Cwsmer:\n1). Byddwn yn cyflenwi'r llawlyfr gweithredu peiriant yn fersiwn Saesneg Ar gyfer: gosod a gweithredu, gan gynnwys cyflwyniad ar gyfer cyfansoddi offer, egwyddor gweithio offer, gwybodaeth gyffredin am gyfrifiadur, egwyddor reoli dyfeisiau trydan, mesurau cynnal a chadw offer bob dydd. Arddangosiad personol ar gyfer gosod ac addasu offer, gweithredu offer, rhaglennu cyfrifiadur.\n2). Gall y defnyddiwr anfon cynrychiolwyr i'n ffatri am 2-3 diwrnod i'w hyfforddi. Rydym yn gyfrifol am eu hyfforddi yn rhad ac am ddim. Tra bydd y defnyddiwr yn fforddio'r holl daliadau Gan gynnwys tâl teithio a llety.\nTagiau: Peiriant torri plasma 3d, peiriant torri plasma cnant math gantry


Ryseitiau Iach gyda Siocled dros ben o Ddydd San Ffolant – Stokepic\nRyseitiau Iach gyda Siocled dros ben o Ddydd San Ffolant\nMae’r brechdanau bach dim pobi hyn wedi gwylltio ar hyn o bryd. Mae’r sylfaen fel arfer yn cael ei wneud o ddau gwpan o flawd ceirch, tri dyddiad, 2 lwy fwrdd. had llin a 1/3 cwpan mêl neu surop masarn i rwymo’r cyfan at ei gilydd. Gellir ychwanegu menyn cnau daear neu almon at y cymysgedd hefyd.\nMae’r brathiadau’n cael eu ffurfio’n beli a’u storio yn yr oergell. Ceisiwch ychwanegu darnau almon, naddion cnau coco, a darnau siocled dros ben i’r cymysgedd.\nSiocled ac Afocado Mousse\nMae afocado yn ddewis fegan iach yn lle menyn neu hufen, ac mae ei gysondeb yn gwneud pethau fel mousse yn flasus iawn. Torrwch ddau afocado yn eu hanner a’u rhoi mewn powlen fawr, yna ychwanegwch y powdr coco ac 1 llwy de. dyfyniad fanila, 3 llwy fwrdd. o surop masarn a 1/4 cwpan o hufen cnau coco.\nCymysgwch gynhwysion mewn cymysgydd cyflym, prosesydd bwyd, neu gymysgydd sefyll am 3 eiliad, yna cymysgwch y siocled wedi’i doddi sy’n weddill. Rhowch yn yr oergell i oeri a gweini oer.\nYchwanegwch hwn fel topin i iogwrt, crempogau, neu cymysgwch i flawd ceirch yn y bore.\nSiocled ceirch dros nos\n“Dyma fy hoff ffordd o fwyta blawd ceirch o bell ffordd oherwydd ei fod yn blasu mor dda ac yn aros yn iach,” meddai Knapp. Dyma eich rysáit.\nCymysgwch 1/2 cwpan o flawd ceirch hen ffasiwn, 1 llwy fwrdd. hadau chia, 1 llwy fwrdd. menyn cnau daear, 2 llwy de. powdr coco, 1-2 llwy fwrdd. surop masarn neu Stevia (i flasu) a 1/2 cwpan o laeth almon i bowlen, yna ei roi mewn jar Mason. Rhowch yn yr oergell am o leiaf tair awr a hyd at dros nos, yna mwynhewch; gallwch hyd yn oed roi cnau daear wedi’u torri’n fân a siocled wedi’i dorri dros ben.


Asesu risgiau - EVAC Cardiff\nAsesu risgiau yw un o’r prif ffyrdd o benderfynu sut yr ydym yn cynllunio a pharatoi ar gyfer argyfyngau.\nMae Llywodraeth y DU wedi cynhyrchu canllawiau ar Asesu Risgiau a Chofrestr Risgiau Genedlaethol. Mae’r gofrestr yn ddogfen gyfeirio ddefnyddiol i’r rheiny sy’n ymateb i argyfyngau wrth iddynt asesu risgiau yn yr ardaloedd lle maent yn gweithredu.\nYn ne Cymru, mae asiantaethau lleol yn cydweithio i gynnal Cofrestr Risgiau De Cymru sydd wedi’i seilio ar y Gofrestr Risgiau Genedlaethol. Mae gwaith wedi dechrau i wella cydnerthedd ar sail ei chanlyniadau.\nYng Nghaerdydd mae ein gwaith yn canolbwyntio ar y gwahanol fathau o beryglon yn ardal Caerdydd a allai achosi tarfu sylweddol ar ein ffordd arferol o fyw.\nGan ddefnyddio canllawiau cenedlaethol a Chofrestr Risgiau De Cymru fel sail, mae Cyngor Caerdydd wedi cydweithio gyda’i bartneriaid allweddol a sefydliadau arbenigol eraill gan gynnwys y Swyddfa Dywydd, Associated British Ports, British Telecom, Western Power Distribution and United Utilities i lunio Cofrestr Risgiau Ardal Caerdydd (146kb PDF).\nY gofrestr yw’r sail ar gyfer parodrwydd amlasiantaethol am argyfwng yng Nghaerdydd, gan ein helpu ni i gyd i ganfod a blaenoriaethu ein hadnoddau er mwyn ymdrin â’r materion mae arnynt angen ein sylw fwyaf.\nMae hefyd wedi’i bwriadu i gynyddu ymwybyddiaeth y cyhoedd o’r mathau o beryglon mae Caerdydd yn eu hwynebu, ac i annog unigolion a sefydliadau i feddwl am eu parodrwydd hwythau.\nCynllunio at Argyfwng a ChydnertheddByddwch yn barod\n© EVAC Caerdydd 2022 - Gwefan wedi'i gynllunio gan Tȋm y We Cyngor Caerdydd


Cymwysterau Cymru / Adborth ar yr arolwg Dweud Eich Dweud - cyfres arholiadau haf 2016\nHafan > Cymerwch ran > Ymgynghoriadau ac arolygon > Ymgynghoriadau ac arolygon sydd wedi dod i ben > Adborth ar yr arolwg Dweud Eich Dweud - cyfres arholiadau haf 2016\nFel rhan o'n rhaglen fonitro, rydym wedi llunio arolwg dysgwyr ar-lein i ddysgwyr ac athrawon i fynegi eu barn ar arholiadau haf 2016.\nRoedd yr arolwg ar-lein ar agor rhwng mis Mai a mis Gorffennaf. Roedd yr arolwg ar agor ar gyfer sylwadau ar unrhyw arholiad ond canolbwyntiodd yn benodol ar gymwysterau UG diwygiedig a gafodd eu harholi am y tro cyntaf yn ystod haf 2016.\nCawsom 1076 o ymatebion i gyd, yn ymdrin â'r 14 o arholiadau UG diwygiedig a nifer o arholiadau eraill. Roedd 85% o'r ymatebion gan ddysgwyr a 14% gan athrawon neu ddarlithwyr.\nRoedd y nifer fwyaf o ymatebion yn yr arolwg yn ymwneud â Bioleg a Chemeg UG. Roedd nifer fawr o'r ymatebion yn ymwneud â'r arholiadau Bioleg ac yn codi pryderon mewn perthynas â'r canlynol:\ny pwysau amser yn yr arholiad a oedd yn aml iawn yn gysylltiedig â faint o ddarllen oedd angen ei wneud,\ny lefel gynyddol o her a ddarperir gan lefel y cymhwysiad yn y papurau a'r\ndiffyg cyfle canfyddedig i ymarfer mathau tebyg o gwestiynau ymlaen llaw.\nAwgrymodd rhai ymatebwyr y gallai hyn gael effaith negyddol ar gymhelliant yn y pwnc. Roedd barn ar yr arholiadau Cemeg yn debyg ar y cyfan i'r rhai ar gyfer Bioleg a hefyd yn cynnwys sylwadau ar her y cynnwys mathemategol cynyddol.\nRoedd sylwadau a wnaed mewn perthynas â phynciau eraill yn fwy cytbwys. Yn gyffredinol:\nmae canfyddiad o lefel gynyddol o her ar draws y manylebau diwygiedig ac\nroedd rhai ymatebwyr yn gwerthfawrogi'r ymdrech i wneud manylebau newydd yn fwy diddorol ac i wneud y cwestiynau arholiad yn fwy perthnasol drwy eu rhoi mewn cyd-destun.\nDangosir y nifer o ymatebion fesul pwnc UG yn y tabl canlynol. Mae natur benagored yr ymatebion yn golygu na fyddai dadansoddiad meintiol pellach yn ystadegol ddilys. Rhoddir ffigyrau cyffredinol hefyd ar gyfer pob TAG arall ac ar gyfer Saesneg, Cymraeg, Mathemateg a phob TGAU arall.\nPynciau TAG UG (diwygiedig)\nNifer yr ymatebion yn yr arolwg\nPynciau Celf a Dylunio\nSaesneg Iaith/Llenyddiaeth Saesneg\nGwnaethom fonitro dyfarniad y cymwysterau Bioleg a Chemeg UG yn agos iawn yn yr haf i sicrhau caiff y problemau a wynebir gan yr ymgeiswyr eu hystyried a'u trin yn llawn. Rydym yn fodlon nad oedd dim tystiolaeth o anfantais ormodol nac annhegwch i ymgeiswyr.\nRydym wedi defnyddio'r wybodaeth a gasglwyd er mwyn llywio ein gwaith monitro a byddwn yn cynyddu ein ffocws ar Fioleg a Chemeg UG drwy roi dulliau monitro ychwanegol ar waith ar gyfer datblygu a dyfarnu'r arholiadau yn 2017.\nO ystyried yr adborth a gafwyd, mae CBAC wedi adolygu papurau arholiad Bioleg UG 2017.\nHoffem ddiolch i'r holl randdeiliaid a gymerodd ran yn yr arolwg.\nByddwn yn ailadrodd yr arolwg ar gyfer cyfres arholiadau haf 2017.


Datblygu gyrfa gyda Hamdden Celtic\nMae Hamdden Celtic yn cael eu buddsoddi yn natblygiad ein gweithwyr.\nRydym yn ymroddedig i sicrhau fod yr holl weithwyr yn cael eu cefnogi a’u hannog i ddatblygu a gwella. Byddwn yn buddsoddi yn ein gweithwyr, gan roi’r sgiliau angenrheidiol iddynt i wella ein busnes. Mae ein rhaglen hyfforddiant a datblygiad yn cynnwys:\nBydd pob aelod o staff newydd yn derbyn rhaglen hyfforddiant a chyflwyno gyffredinol a phenodol i’r safle, sydd wedi ei theilwra yn ôl anghenion yr unigolyn a’r swydd. Bydd hyn yn cael ei wneud yn ystod pedair wythnos gyntaf eich penodiad. Bydd hyfforddiant swydd ac ymgyfarwyddid sylfaenol yn cael ei drefnu ar gyfer wythnosau cyntaf y gyflogaeth a fydd yn rhan hanfodol o’r broses cyflwyno.\nGweithredol a Chyfreithiol\nRydym yn cymryd ein cyfrifoldebau cyfreithiol o ddifrif ac oherwydd hyn bydd yr hyfforddiant hwn yn cael blaenoriaeth, e.e. cymorth cyntaf, trafod â llaw. Bydd holl hyfforddiant Iechyd a Diogelwch eich swydd yn cael ei gynnal yn ystod y 6 mis cyntaf.\nMae staff hefyd yn derbyn hyfforddiant gloywi rheolaidd yn seiliedig ar ofynion eu swydd.\nRydym yn rhoi llawer o bwyslais ar hyfforddi, mentora a hyfforddi drwy gyfarfodydd tîm, cyfarfodydd un i un a hyfforddiant penodol i’r swydd ar y safle.\nBydd y rhain yn darparu cyfle gwych i chi osod dyheadau eich dyfodol ac i drafod sut gall y cwmni eich cefnogi er mwyn i chi gyflawni’r nodau hyn.\nGwobrau a Manteision\nMae Hamdden Celtic yn cynnig y pecyn cynhwysfawr a chystadleuol o amodau a thelerau gweithio canlynol i’n gweithwyr contract:\nCynllun Pensiwn Galwedigaethol\nTâl Mamolaeth Galwedigaethol a Salwch\nCynllun Gostyngiadau Staff


Achos camdrin ym Mangor: Cwestiynu ymateb yr NCA - BBC Cymru Fyw\nAchos camdrin ym Mangor: Cwestiynu ymateb yr NCA\nMae aelod Cynulliad Ynys Môn yn dweud fod gan yr Asiantaeth Troseddu Cenedlaethol gwestiynau i'w hateb ynglŷn â'r ffordd y gwnaethon nhw ymdrin ag achos dynes sy'n honni iddi gael ei chamdrin mewn cartref plant yn y 90au.\nMae'r ddynes - sy'n siarad ar raglen materion cyfoes Radio Cymru, Manylu ddydd Iau - yn dweud iddi hi gael ei hesgeuluso yng Nghartref Ty'r Felin, Maesgeirchen, Bangor ddechrau'r 90au a bod neb wedi gwrando ar ei chwynion ar y pryd.\nRoedd hi wedi cael llythyr gan yr Asiantaeth Troseddu Cenedlaethol yn dweud y byddai un o reolwyr cartref Tŷ'r Felin, Joseph Nefyn Dodd wedi cael ei erlyn am esgeulustod petai o'n fyw.\nMaen nhw'n dweud bellach eu bod wedi newid eu meddwl, ac ar sail tystiolaeth newydd gan heddlu'r gogledd nad oedd cynnwys y llythyr gwreiddiol bellach yn ddilys.\nMae'r Aelod Cynulliad Rhun ap Iorwerth wedi cysylltu â'r Asiantaeth Troseddu Cenedlaethol i geisio cael atebion am y ffordd mae'r ddynes wedi cael ei thrin.\n'Ddim yn lle neis'\nWrth siarad gyda Manylu am ei phrofiad yn y cartref, dywed y ddynes,\n"Munud 'oeddet ti yn mynd drwy'r drws mi 'oeddet ti yn gwybod bod o ddim yn lle neis. Fatha pan ti'n mynd i stafell pan mae rhywun wedi cega - fel 'na drwy'r adeg.\n"Mi roedd 'na hogan yna - mi roedd hi'n ofn drwy'r amser. Mi ddudodd wrthai - 'don't say anything, keep your head down'.\n"Dwi'n cofio bod un o'r genod 'di perswadio fi i drio drygs..mi oeddwn i'n ifanc a stiwpid. Dwi'n cofio eu cymryd nhw a mi roeddwn i'n rili rili sal a'r staff yn gwrthod fy helpu fi a nghau i mewn stafell.\n"Bore wedyn dwi'n cofio deffro ac aelod o staff yn deud 'you're still with us then'."\nDdwy flynedd yn ôl mi gysylltodd y ddynes - sydd ddim am i ni ddatgelu ei henw - â swyddogion ymchwiliad Pallial.\nMi sefydlwyd yr ymchwiliad hwnnw ym mis Tachwedd 2012 oherwydd pryderon fod ymchwiliadau blaenorol, gan gynnwys Waterhouse i honiadau o gamdrin hanesyddol, mewn cartrefi gofal yn y gogledd, ddim wedi bod yn ddigon trylwyr.\nAr sail ei datganiad mi gafodd lythyr gan yr Asiantaeth Troseddu Cenedlaethol yn dweud y byddai un o reolwyr cartref Ty'r Felin, Joseph Nefyn Dodd, wedi cael ei erlyn am esgeulustod petai o'n fyw.\nBu farw Mr Dodd yn y flwyddyn 2000.\nDoes yna ddim awgrym bod y ddynes wedi ei chamdrin yn rhywiol.\n'Cwestiynau yn sicr yn codi'\nOnd yn gwbl annisgwyl, ac yn ddi-rybudd, ym mis Medi, mi alwodd dau o swyddogion yr Asiantaeth yn ei chartref i ddweud eu bod nhw wedi newid eu meddwl, ac ar sail tystiolaeth newydd gan heddlu'r gogledd nad oedd cynnwys y llythyr gwreiddiol bellach yn ddilys.\n" 'Sgynno chi ddim ffydd ynddyn nhw. Mewn ffordd oedd gynno fi closure. Mae'n waeth rwan - ges i lythyr yn deud y basa nhw wedi mynd a fo i'r llys a rwan mae nhw wedi ei dynnu fo 'nôl. Dylia nhw fod checio bob dim i ddechrau - mae o i gyd yn confusing iawn. "\nMae'r Aelod Cynulliad Rhun ap Iorwerth bellach wedi cysylltu â'r Asiantaeth Troseddu Cenedlaethol i geisio cael atebion.\n"Mae 'na gwestiynau yn sicr yn codi. Mi roddwyd rhyw fath o ddiweddglo iddi hi hefo'r datganiad perffaith glir y bydde - yn nhŷb yr Asiantaeth - y sawl roedd hi wedi ei gyhuddo o'i hesgeuluso hi yn gallu cael ei gyhuddo.\n"Mae nhw wedi newid eu meddwl rwan.\n"Dwi a dydi'r ferch ddim wedi cael eglurhad be yn union sydd wedi newid. Gobeithio y cawn ni'r eglurhad hwnnw."\n"O ran swyddogion yn cyrraedd tŷ rhywun yn ddi-rybudd i drafod mater personol iawn - mater nad oedd hyd yn oed teulu yn ymwybodol ohono fo - dwi ddim wedi cael fy argyhoeddi eto mai dyma'r ffordd orau i weithredu," meddai.\nYn ôl datganiad gan yr Asiantaeth Troseddu Cenedlaethol:\n"Yn ystod y pythefnos diwethaf rydym wedi cael gwybodaeth ychwanegol yn ymwneud ag esgeulustod hanesyddol ac wedi cyfarfod a thrafod hyn gyda'r dioddefwr. Does na ddim ymholiadau pellach yn digwydd rwan.\nMi ryda ni yn annog unrhyw un sydd wedi ei gadmrin yn y gorffennol i gael cyngor neu gefnogaeth ac i adroddiad y mater i'w heddlu lleol. "\nMae'r ddynes yn feirniadol iawn o system sydd, yn ei thŷb hi, ddim wedi rhoi cymorth na chefnogaeth iddi hi.\n"Ti'n cnocio drysau pobl i gael help a ti'n gweld nhw yn eu cau nhw yn dy wyneb.\n"Mae nhw'n deud wrthoch chi eu bod nhw yna i helpu - ond dydyn nhw ddim."\nBydd Manylu yn cael ei darlledu ar BBC Radio Cymru heddiw am 12:30.


Y Broses Ymgysylltu a'r Diffyg Ymgysylltu | University of South Wales\nArweiniad a Chefnogaeth\nY Broses Ymgysylltu a'r Diffyg Ymgysylltu\nBeth mae'r Brifysgol yn ei olygu wrth ‘ymgysylltu’?\nMae'r Brifysgol yn disgwyl i fyfyrwyr:\nmynychu a chymryd rhan weithredol yn yr holl ddarlithoedd, cyfarfodydd a gweithgareddau eraill sydd wedi'u hamserlennu a drefnir mewn perthynas â'u cwrs;\ngwneud defnydd priodol o'u UniLearn (e.e. Blackboard, Panopto, Turnitin);\ncyflwyno asesiadau mewn pryd;\nymateb i gyfathrebiadau'r Brifysgol mewn modd amserol.\nPresenoldeb ac Absenoldeb\nMae presenoldeb da yn rhan hanfodol o ymgysylltu, ond rydym yn deall efallai y bydd yn rhaid i chi golli gweithgaredd a drefnwyd. Am fwy o wybodaeth gweler Presenoldeb ac Absenoldeb.\nBeth yw’r Broses Diffyg Ymgysylltu?\nOs yw'r Brifysgol yn ystyried bod eich ymgysylltiad yn anfoddhaol, bydd staff academaidd yn cysylltu â chi yn gyntaf, yna’r Tîm Cyngor Dilyniant.\nByddwch yn ddarostyngedig i'r broses a amlinellir yn y diagram hwn:\nSut y gall y Tîm Cyngor Dilyniant helpu?\nBydd y Tîm Cyngor Dilyniant yn gweithio gyda chi i'ch helpu i aros yn y Brifysgol, neu i archwilio opsiynau eraill os nad yw astudio yn rhwydd i chi ar hyn o bryd. Po gynharaf y byddwn yn cwrdd â chi yn y flwyddyn academaidd, y mwyaf o opsiynau fydd ar gael.\nBeth fydd yn digwydd os na fyddaf yn ailgysylltu?\nOs na chaiff eich materion ymgysylltu eu datrys, efallai y cewch eich tynnu'n ôl o'ch cwrs, ac os felly, anfonir hysbysiad tynnu'n ôl atoch drwy'r e-bost.\nBeth os ydw i’n profi problemau iechyd meddwl ac mae’n anodd i mi ymgysylltu?\nOs ydych chi'n profi problemau iechyd meddwl, mae'n bwysig i chi gael help. Gall y Gwasanaeth Llesiant eich helpu i edrych ar yr amrywiaeth o opsiynau cymorth a allai fod yn agored i chi.\nBeth os oes gennyf anabledd sy'n achosi anawsterau gyda fy ymgysylltiad?\nOs oes gennych anabledd sydd yn effeithio eich astudiaeth dylech gysylltu â'r Gwasanaeth Anabledd i drafod yr opsiynau a allai fod yn agored i chi.\nA allaf apelio yn erbyn cael fy nhynnu’n ôl?\nOs cewch eich tynnu'n ôl, mae gennych hawl i apelio o fewn 10 diwrnod gwaith o'r dyddiad y caiff yr hysbysiad tynnu'n ôl ei anfon atoch drwy e-bost.\nMae gan fyfyrwyr yr hawl i apelio yn erbyn eu tynnu'n ôl am ddiffyg ymgysylltu.\nDylid gwneud apeliadau i'r Cofrestrydd Cysylltiol (Gweinyddiaeth Myfyrwyr) (withdrawalappeals@southwales.ac.uk) neu enwebai.\nY seiliau ar gyfer gwneud apeliadau yw: Nad oeddech yn gallu cymryd rhan yng ngweithdrefnau'r Brifysgol ar y pryd am reswm da; Nad oedd y gweithdrefnau yn cael eu cynnal yn deg a / neu yn unol â'r rheoliadau cyhoeddedig.\nRhaid i'r dystiolaeth gael ei darparu gan y myfyriwr sy'n cefnogi ei sail / seiliau dros apelio.\nRhaid cyflwyno hysbysiad apêl yn ysgrifenedig i'r Cofrestrydd Cysylltiol (Gweinyddiaeth Myfyrwyr) a rhaid ei dderbyn ddim hwyrach na 10 diwrnod gwaith ar ôl yr hysbysiad ffurfiol o dynnu'n ôl.\nBydd penderfyniad y Cofrestrydd Cysylltiol (Gweinyddiaeth Myfyrwyr) yn derfynol a chaiff ei hysbysu i'r myfyriwr o fewn cyfnod o 5 diwrnod gwaith ar ôl derbyn yr apêl. Caiff y penderfyniad ei gyfleu trwy e-bost a / neu bost dosbarth cyntaf i gyfeiriad hysbys diwethaf y myfyriwr. Tybir bod anfoniad o'r fath yn ddigon i gyflawni'r ddyletswydd i hysbysu'r myfyriwr.\nOes unrhyw un all fy nghefnogi drwy’r broses?\nMae'r Tîm Cyngor Dilyniant yno i'ch helpu i aros yn y Brifysgol a goruchwylio'r Broses Diffyg Ymgysylltu.\nGellir cael cymorth pellach drwy'r Gwasanaeth Llesiant neu’r Gaplaniaeth\nWeithiau, efallai y byddwch yn teimlo bod angen cymorth arnoch sy'n annibynnol ar y Brifysgol, er enghraifft, os hoffech chi ddod â rhywun annibynnol pan fyddwch chi'n cyfarfod â'r Tîm Cyngor Dilyniant. Yn yr achos hwnnw, byddem yn eich cynghori i gysylltu â'ch Undeb Myfyrwyr.\nRwyf wedi penderfynu gadael, beth sydd angen i mi ei wneud?\nOs ydych wedi penderfynu tynnu-n ôl neu dorri at draws eich astudiaethau, mae'n hanfodol eich bod yn cysylltu â'r Parth Cynghori, gan y byddwch yn dal i fod yn atebol am ffioedd. Noder nad yw rhoi'r gorau i fynychu dosbarthiadau ynddo'i hun yn golygu tynnu'n ôl yn ffurfiol.


£300,000 ar achosion y Goruchaf Lys - BBC Cymru Fyw\n£300,000 ar achosion y Goruchaf Lys\n10 Awst 2014\nDyfarnodd y Goruchaf Lys bod y Cynulliad yn gymwys i basio bil yn ymwneud â'r Bwrdd Cyflogau Amaethyddol er mwyn gosod isafswm cyflog ac amodau gwaith i weithwyr amaethyddol.\nMae llywodraethau Cymru a'r DU wedi gwario cyfanswm o dros £300,000 ar y tri achos yn y Goruchaf Lys yn ymwneud â phwerau'r Cynulliad Cenedlaethol.\nDyfarnwyd o blaid Llywodraeth Cymru yn y ddau achos cyntaf, er bod eu gwariant o £68,670 yn llai na hanner gwariant £160,838 Llywodraeth y DU.\nNid yw'r Goruchaf Lys wedi cyhoeddi ei ddyfarniad yn y trydydd achos, ond gwariwyd £69,769 gan Lywodraeth Cymru ond £2,075 yn unig gan Lywodraeth y DU ar ôl i'r Twrnai Cyffredinol benderfynnu peidio â chymryd rhan yn yr achos.\nYm mis Gorffennaf, dyfarnodd y Goruchaf Lys bod y Cynulliad yn gymwys i basio mesur yn ymwneud â'r Bwrdd Cyflogau Amaethyddol er mwyn gosod isafswm cyflog ac amodau gwaith i weithwyr amaethyddol.\nGwariant Llywodraeth Cymru ar yr achos oedd £38,573 - yn cynnwys costau cyfreithiol allanol, ffi'r Goruchaf Lys a chostau argraffu a chynhyrchu dogfennau - tra bod Llywodraeth y DU wedi gwario £87,538.\nHwnnw oedd yr ail dro i'r Goruchaf Lys ddyfarnu o blaid Llywodraeth Cymru, wedi iddo ddod i'r casgliad fod gan y ddeddfwriaeth y pŵer i basio deddf yn newid y ffordd y mae cynghorau yn gwneud deddfau lleol.\nYn yr achos hwnnw, gwariodd Llywodraeth Cymru £30,097 tra bod Llywodraeth y DU wedi gwario £73,300.\nNi chafwyd dyfarniad hyd yn hyn yn y trydydd achos - byddai'r Mesur Adennill Costau Meddygol am Glefydau Asbestos yn golygu y gallai Llywodraeth Cymru hawlio cost y driniaeth gan gyflogwr neu gwmni yswiriant yn sgil canlyniad achosion llys sifil.\nMae'r Goruchaf Lys wedi dyfarnu o blaid Llywodraeth Cymru ddwywaith\nGwariwyd £69,769 gan Lywodraeth Cymru ar ôl i'r achos gael ei gyfeirio at y Goruchaf Lys gan Gwnsler Cyffredinol Cymru.\nDim ond £2,075 a wariwyd gan Lywodraeth y DU ar ôl i'r Twrnai Cyffredinol benderfynnu peidio â chymryd rhan yn y achos. Mae'r costau yn ymwneud ag ystyried ac ymateb wedi'r cyfeiriad at y Goruchaf Lys.\nCyfeiriwyd yr achos at y llys gan y Cwnsler Cyffredinol, Theodore Huckle oherwydd er ei fod o'r farn bod y mesur o fewn cymhwysedd y Cynulliad, roedd hefyd o'r farn "ei bod yn briodol yn yr achos hwn datrys mater cymhwysedd y mesur hwn yn glir cyn iddo ddod i rym, o gofio bod cyrff sy'n cynrychioli'r diwydiant yswiriant yn gyson wedi herio cymhwysedd y Cynulliad i basio'r mesur hwn".\nDywedodd llefarydd ar ran swyddfa'r Twrnai Cyffredinol: "Mae'r llywodraeth yn edrych yn ofalus ar yr holl ddeddfwriaeth sy'n cael ei phasio gan Gynulliad Cenedlaethol Cymru i sicrhau ei fod o fewn cymhwysedd deddfwriaethol y Cynulliad.\n"Pan fydd y llywodraeth yn teimlo ei bod yn angenrheidiol, mae'n iawn ein bod yn cael eglurhad o'r setliad datganoli gan y Goruchaf Lys, yn dilyn y broses y mae Deddf Llywodraeth Cymru yn nodi yn glir".\nYchwanegodd bod costau'r achosion yn cael eu "monitro a'u cadw mor isel â phosibl i sicrhau y gwerth gorau am arian".\nDywedodd llefarydd ar ran Llywodraeth Cymru: "Mae'r ffaith bod perygl i fesurau sy'n cael eu pasio gan ein Cynulliad democrataidd gael eu herio - gyda'r holl gostau ac ansicrwydd a ddaw yn sgil hynny - yn brawf bod angen diwygio'r setliad datganoli ar fyrder.\n"Dyma pam rydyn ni eisiau gweld setliad cyfansoddiadol newydd sy'n cydnabod atebolrwydd uniongyrchol y Cynulliad Cenedlaethol a Llywodraeth Cymru i bobl Cymru.\n"Dylai'r setliad hwnnw hefyd roi'r pwerau eang sydd eu hangen i weithredu dros bobl Cymru a sicrhau cymaint o eglurder â phosibl ynghylch cymhwysedd y Cynulliad."\nCyfeirio ail fesur i'r Goruchaf Lys\nMesur brys ar gyflogau amaeth\nGohirio pleidlais ar fesur asbestos


Jayne Ludlow'n galw am dîm 'cyfan gwbl broffesiynol' - BBC Cymru Fyw\nJayne Ludlow'n galw am dîm 'cyfan gwbl broffesiynol'\nImage caption Dywed Jayne Ludlow ei fod yn credu bod carfan broffesiynol yn bosib ymhen wyth i 10 mlynedd\nMae rheolwr Cymru, Jayne Ludlow yn dweud bod llwyddiant diweddar tîm pêl-droed merched wedi newid agweddau yng Nghymru at bêl-droed merched ac mae'n gobeithio y bydd modd sicrhau tîm llawn o chwaraewyr proffesiynol.\nAr ôl colli o 3-0 i Loegr yng Nghasnewydd nos Wener mae'n Cymru'n dibynnu ar ganlyniadau eraill i fynd o'u plaid os am sicrhau lle yn y gemau ail gyfle i gyrraedd rowndiau terfynol Cwpan y Byd yn Ffrainc y flwyddyn nesaf.\nOnd wedi perfformiadau cadarnhaol yn y gemau rhagbrofol mae 'na alw am gamau i adeiladu ar y llwyddiant yn genedlaethol ac ar lawr gwlad, gan gynnwys mwy o gyllid i sicrhau mwy o chwaraewyr proffesiynol yn y garfan.\nWrth ganmol Merched Cymru wedi'r gêm yn Rodney Parade, dywedodd rheolwr Lloegr, Phil Neville bod "angen i fuddsoddiad barhau i lifo nawr" yng Nghymru.\nMae canlyniad nos Wener yn golygu bod Cymru yn ail yn y tabl a bydd Lloegr yn rowndiau terfynol Cwpan y Byd 2019.\nCymru 'wedi deffro'\nYn wahanol i dîm Lloegr, chwaraewyr amatur yw llawer o aelodau carfan Cymru, ond dywedodd Ludlow eu bod wedi llwyddro, serch hynny, i chwarae cystal â'u gwrthwynebwyr mewn nifer o agweddau.\nDywedodd ei bod yn berson "positif" ac yn credu bod modd anelu at gael carfan o chwaraewyr proffesiynol o fewn 10 mlynedd.\n"Rwy'n credu y gallai ddigwydd," meddai.\n"Mae Cymru wedi deffro i [realiti] tîm pêl-droed merched. Mi wn bod rhai o'r chwaraewyr hŷn yn hapus iawn i weld hynny.\nImage caption Mae rheolwr Lloegr Phil Neville yn cytuno â Jayne Ludlow fod dyfodol disglair i bêl-droed merched yng Nghymru\n"Mae wedi cymryd hirach na fydden nhw wedi dymuno ond mae yn digwydd ac felly mae'n rhaid adeiladu ar hynny nawr.\n"Fel gwlad nawr, mae'n rhaid i ni sicrhau ein bod yn ddigon cryf ar gyfer y dyfodol."\nYchwanegodd ei bod yn gobeithio y bydd dewis "mwy o lawer" o chwaraewyr ar gael ar gyfer rheolwr y tîm cenedlaethol mewn 10 mlynedd.\n"Mae gwaith gyda ni i'w wneud fel cymdeithas [bêl-droed] i drefnu llawer iawn mwy o bethau ar gyfer merched ifanc, i sicrhau bod gyda ni chwaraewyr ar y lefel uchaf - a mwy ohonyn nhw," meddai.\n"Bydde'n hyfryd gweld o fewn y ddwy neu dair ymgyrch nesaf garfan Cymru sy'n gyfangwbwl broffesiynol. Rwy'n credu y gall hynny ddigwydd, ond ry'ch chi'n sôn am wyth i 10 mlynedd, mwya' tebyg.\n"Mae rhaglen gyda ni nawr, mae'n rhaid cael effaith ar blant. Ar hyn o bryd, mae'r nifer sydd yn cael eu heffeithio yn rhy fach, ond fe wnawn ni newid hynny yn y blynyddoedd nesaf."\n'Ymhell ar y blaen'\nDywedodd Phil Neville fod Lloegr "ymhell ar y blaen o Gymru ar hyn o bryd" ond bod Jayne Ludlow a'i chwaraewyr wedi "ysbrydoli'r genhedlaeth nesaf".\n"Fe aethon nhw â ni i le nad ydy Lloegr wedi bod o'r blaen, sef i'r gêm olaf un [cyn sicrhau lle yn y rowndiau terfynol]."\nImage caption Cyn nos Wener roedd Cymru heb ildio gôl yn y gemau rhagbrofol\nYchwanegodd bod chwaraewyr fel Jess Fishlock, Kayleigh Green a Sophie Ingle yn ddigon da i chwarae i fwyafrif timau gorau'r byd, a'i fod wedi dweud wrth Ludlow cyn y gêm "bod angen i'r buddsoddiad barhau i lifo nawr".\nMae cyn gapten tîm merched Cymru a chyn gadeirydd Chwaraeon Cymru, Laura Mc Allister yn cytuno bod angen gwneud mwy i sicrhau fod Cymru'n cystadlu ar yr un telerau â'u gwrthwynebwyr.\n"Rydym yn bell, bell i ffwrdd o sefyllfa Lloegr yn nhermau ariannu," meddai. "Mae eu buddsoddiad nhw yn y gêm yn llawer fwy na ni, felly roedd yn debyg i ornest Dafydd a Goliath."\nMae'r sylwebydd Nic Parri hefyd yn dweud bod "cyllid yn allweddol bwysig" os am adeiladau ar lwyddiannau diweddar y tîm cenedlaethol.\n"Roedd Cymru neithiwr yn chwarae yn erbyn tîm o chwaraewyr llawn amser bob un," meddai.\nImage caption Yr ymosodwr Natasha Harding yn diolch cefnogwyr Cymru wedi'r golled yn erbyn Lloegr\n"Mae Cymru yn gymysgedd - rhai chwaraewyr yn llawn amser a rhai yn gweithio. Rhai yn fyfyrwyr neu yn gweithio mewn swyddfa. 'Oedd Rachel Rowe - cyn iddi hi fynd yn llawn amser - yn swyddog carchar ac yn teithio cannoedd o filltiroed bob wythnos i fynd i ymarfer.\n"Mae'n rhaid i hynny newid ond dydi o 'mond yn mynd i newid os oes rhagor o gyllid i gefnogi'r gêm."\nYn ôl Tania Jones - cyn chwaraewr rhyngwladol sy'n hyfforddi merched o bob oed yn ardal Caernarfon - mae 'na lawer o bethau positif wedi deillio o gêm nos Wener.\n"Doedd y canlyniad ddim be oedden ni isho ond mae'n mynd i helpu ni fel gwlad, a'r genod ifanc sydd isho chwarae pêl-droed. Mi fyddan nhw wedi gwylio'r gêm neithiwr a meddwl - ella na'i drio fo."


Gweithredwch dros Natur gydag Ymddiriedolaeth Parc Cenedlaethol Arfordir Penfro - Pembrokeshire Coast Trust\nHome / Ein gwaith a’n heffaith / Newyddion a diweddariadau / Gweithredwch dros Natur gydag Ymddiriedolaeth Parc Cenedlaethol Arfordir Penfro\nMae cynllun grantiau bach newydd ar gyfer prosiectau lleol sy’n cael effaith amgylcheddol gadarnhaol wedi cael ei lansio gan Ymddiriedolaeth Parc Cenedlaethol Arfordir Penfro.\nGwahoddir sefydliadau nid-er-elw sydd wedi eu lleoli ym Mharc Cenedlaethol Arfordir Penfro a’r ardal gyfagos, gan gynnwys elusennau, grwpiau gwirfoddol â chyfansoddiad, cynghorau cymuned, ysgolion a chlybiau neu gymdeithasau chwaraeon i wneud cais am grantiau Gweithredu dros Natur o hyd at £500.\nRhaid i brosiectau a gyllidir naill ai gefnogi bioamrywiaeth, cyflawni o ran cadwraeth neu newid yn yr hinsawdd, neu ddarparu addysg ar unrhyw un o’r uchod.\nDywedodd Jessica Morgan, Swyddog Cyllid a Grantiau yn yr Ymddiriedolaeth: “Mae enghreifftiau o brosiectau y gallai’r gronfa eu cynorthwyo yn cynnwys creu dolydd blodau gwyllt ar ddarnau bach o dir comin neu dir cyhoeddus; prynu offer ysgol, fel chwyddwydrau, neu offer tŷ adar; glasbrennau ar gyfer perllan gymunedol; a chyfarpar casglu sbwriel neu lanhau traethau – yn ogystal â chamau gweithredu yn unol â’n hymgyrchoedd cyfredol.”


Cynllun £30 miliwn yr A55 yn symud ymlaen | LLYW.CYMRU\nCynllun £30 miliwn yr A55 yn symud ymlaen\nMae cynllun gwelliant gwerth £30 miliwn Aber Tai’r Meibion yn symud ymlaen, gyda mesurau diogelwch mewn llaw i ganiatáu i’r gwaith ddechrau pe byddai cyfyngiadau Covid-19 yn parhau pan fydd yr adeiladu’n digwydd.\nMae gwaith dylunio manwl yn cael ei wneud ar hyn o bryd ac mae’r gwaith adeiladu i ddechrau ym mis Medi. Roedd angen amser ychwanegol a chyllid i gynllunio’r gwaith fel y gellid ei wneud yn ddiogel yn ystod Covid-19.\nBydd y cynllun yn gwella diogelwch ar hyd y 2.2km o’r gerbytffordd drwy gael gwared ar fynediad uniongyrchol oddi ar yr A55 yn ogystal â chael gwared ar wyth o fylchau yn y llain ganol sydd ar hyn o bryd yn caniatáu i gerbydau amaethyddol araf groesi’r A55.\nMae hefyd yn cynnwys dros bedair cilomedr o gyfleusterau teithio llesol newydd a gwell i annog beicio a cherdded, gan gefnogi’r egwyddorion o gymdeithas carbon isel.\nBydd hefyd yn rhoi mwy o ddiogelwch rhag llifogydd ar yr A55, drwy adeiladu system ddraenio well i sicrhau bod y system yn fwy cadarn.\nCaiff y gwaith ei wneud gan yr adeiladwyr Alun Griffiths, fydd yn golygu nifer o fanteision gan gynnwys cynnig cyfleoedd ar gyfer hyfforddeion a phrentisiaid.\n“Mae hwn yn gynllun pwpysig ar gyfer gwella’r A55. Roedd angen rhagor o amser i gynllunio’r gwaith o adeiladu’r cynllun gyda rheoliadau Covid-19 ac rydym bellach mewn sefyllfa ble y gallwn edrych ymlaen at adeiladu yn hwyrach ym mis Medi.\n“Mae gwaith dylunio manwl eisoes mewn llaw ers amser gan y contractwyr.\n“Mae buddsoddi yn ein seilwaith yn bwysicach nag erioed a bydd y cynllun hwn hefyd yn hwb i’r economi leol yn ogystal â gwella’r A55. Hoffwn ddiolch i bawb sydd wedi bod yn gweithio’n galed i sicrhau y gall y cynllun hwn nddechrau gan ddiogelu’r gweithlu a chydymffurfio gyda rheoliadau Covid-19.\nMeddai Cyfarwyddwr Gweithredol Griffiths, Martyn Evans:\n“Rydyn ni’n falch iawn bod y gwaith o gyflawni y gweliannau diogelwch hanfodol hyn ar yr A55 bellach i ddechrau – gan gynnig teithiau mwy diogel ar gyfer defnyddwyr ffyrdd a gwell mynediad at y rhai hynny sy’n byw ger y ffordd.\n“O ganlyniad i’r Coronafeirws, rydyn ni wedi cynnwys mesurau diogelwch ychwanegol sy’n mynd y tu hwnt i ganllawiau presennol y Llywodraeth, i ddiogelu ein gweithlu a’r cymunedau lleol yr ydyn ni’n gweithio ynddyn nhw.\n“Mae Griffiths wedi ymrwymo o hyd i leihau’r effaith ar breswylwyr lleol, busnesau a’r cyhoedd sy’n teithio yn ystod y gwaith adeiladu. Bydd ein Swyddog Cysylltiadau Cymunedol yn defnyddio ffyrdd newydd di-gyswllt o gysylltu gyda rhanddeiliaid fydd yn hysbysu ac yn rhoi’r newyddion diweddaraf i bawb. Byddwn yn rhannu’r rhain yn fuan.\n“Rydyn ni’n edyrch ymlaen at ddechrau gweithio a sicrhau bod cymaint o fanteision â phosibl i’r prosiect, megis cyflogaeth leol a chyfleoedd drwy’r gadwyn gyflenwi drwy bob cyfnod o’r prosiect.\nRoedd y gwaith adeiladu i ddechrau’n wreiddiol cyn diwedd Mawrth. Roedd angen rhagor o gynllunio yn dilyn Covid-19 i sicrhau y gellid cynnal y gwaith yn ddiogel gyda phellter cymdeithasol a mesurau eraill mewn llaw.


Cyfeirio - Dogs Trust Freedom Project\nHelpu goroeswyr cam-drin domestig\nRydym yn gweithio’n glos â gwasanaethau cam-drin domestig, ac asiantaethau allweddol eraill, i redeg ein Prosiect Rhyddid ledled y DU.\nRydym eisiau eich helpu chi i chwalu rhwystrau i rywun sy’n ffoi rhag cam-drin domestig, a sicrhau y gallant gyrraedd lle diogel gan wybod y bydd eu hanifail anwes yn ddiogel ac yn cael gofal cariadus nes byddant yn gallu bod gyda’i gilydd unwaith eto.\nOs ydych yn helpu rhywun sy’n ffoi rhag camdriniaeth ddomestig, gofynnwch iddynt a oes ganddynt anifeiliaid anwes yn y cartref ac a oes angen help arnynt i’w maethu dros dro. Os gall anifeiliaid adael gyda’u perchennog ar yr adeg pan fyddant yn ffoi, bydd hyn yn golygu na fyddant yn cael eu gadael gyda’r cyflawnwr, lle gallant fod mewn perygl.\nCyfeirioCysylltwch â’ch tîm Prosiect Rhyddid lleol\nMae’r prosiect ar gael yn ddi-dâl, a byddwn yn talu costau pob triniaeth filfeddygol, bwyd ac unrhyw bethau eraill fydd ei angen arnynt pan fyddant yn ein gofal, (teganau, danteithion, a blancedi clyd ac ati).\nBydd cŵn yn ddiogel gyda ni. Ni wnawn ni byth roi manylion eich cleientiaid i neb, gan gynnwys y gofalwr maeth a fydd yn gofalu am eu ci. Byddwn hefyd yn eu lleoli’n ddigon pell o’r fan lle mae’r perchennog yn ffoi.\nMae gennym lawer o brofiad o helpu pobl a’u hanifeiliaid anwes i ffoi rhag cam-drin domestig. Rydym yn gweithio’n glos â gwasanaethau cam-drin domestig arbenigol, a byddwn yn deall eu sefyllfa.\nMi wyddom pa mor anodd y gall pethau fod i bobl pan fyddant yn gorfod gadael eu ci. Felly rydym yn diweddaru ein cleientiaid â newyddion a lluniau er mwyn iddynt weld sut mae eu ci’n setlo.\nGallwch atgyfeirio at ein Prosiect Rhyddid gan wybod ein bod yn wasanaeth arbenigol ar gyfer goroeswyr camdriniaeth ddomestig. Mae ein gwasanaeth am ddim, yn gyfrinachol ac mae gan ein tîm sydd i gyd yn fenywod flynyddoedd o brofiad o helpu goroeswyr a’u hanifeiliaid.\nRydym ymhlith yr aelodau a sefydlodd y Links Pet Fostering Group, sy’n golygu ein bod wedi cytuno i gydymffurfio â safonau gwasanaeth sydd wedi’u creu i sicrhau diogelwch a chymorth i oroeswyr a’u hanifeiliaid.\nGallwn hefyd gynnig gweminarau i elusennau a sefydliadau sy’n helpu goroeswyr camdriniaeth ddomestig, sy’n ymdrin â’r cysylltiad rhwng anifeiliaid anwes a cham-drin domestig, yn ogystal â golwg fwy manwl ar y Prosiect Rhyddid.\nAnifeiliaid Anwes a Cham-drin DomestigThe Links Group\nCamau i gyfeirio achos